qundao/data-zh-poetry huggingface dataset:
水月舫为奚川钱竹深赋
作者：汤胤绩
朝代：明

太一真人莲一瓣，飘飘万里来天汉。移入江南锦绣窠，兰桡桂桨空凌乱。长鲸对舞碧纱窗，缺兔潜窥紫丝幔。黍瓮浮香香可，蒲帆扬彩风堪唤。老兴闲摅曲数讴，幽情缓发琴三叹。古迹多因潮洗平，远山忽被云遮断。曩时螃蟹落钱昆，今日鲈鱼到张翰。莫令惠子识逍遥，且拉卢生游汗漫。冰壶影里塞鸿飞，海镜光中沙鸟散。好天良夜属君多，大壑深溪留我半。乾坤正乏济川材，忍教独系黄芦岸。
游仙·其一
作者：汤胤绩
朝代：明
体裁：七言绝句

花气晴烘玉女窗，飞泉触石响淙淙。武夷山主来登会，鸾鹤周攒七宝幢。
游仙·其三
作者：汤胤绩
朝代：明
体裁：七言绝句

冉冉红云覆紫台，春风四散碧桃开。麻姑昨夜曾相约，去测东溟浅处来。
游仙·其二
作者：汤胤绩
朝代：明
体裁：七言绝句

洞口桃花望欲迷，春光正萃武陵溪。白云万顷谁耕破，一一都开种玉畦。
游仙·其五
作者：汤胤绩
朝代：明
体裁：七言绝句

若木枝头露未乾，五云喷水浴鸦翰。须臾转过金鳌背，九点齐州镜里看。
游仙·其六
作者：汤胤绩
朝代：明
体裁：七言绝句

日照云中绛节高，龟台阿母召餐桃。乞来斗大黄琼核，剖作双杯捲翠涛。
游仙·其四
作者：汤胤绩
朝代：明
体裁：七言绝句

鹤氅斜披出市諠，青霞窟里听啼猿。半酣骑著壶公杖，直溯黄河到水源。
游仙四首
作者：汤胤绩
朝代：明

月照参差海上峰，飙轮度处灭行踪。玄冥宫里留宵宴，传得新方解扰龙。挂树玄猿朗朗呼，藓侵石壁字模糊。痴龙颔下珠如月，照见寰中五岳图。鹤氅斜披出市喧，青霞窟里听啼猿。半酣骑着壶公杖，直溯黄河到水源。若木枝头露未干，五云喷水浴鸦翰。须臾转过金鳌背，九点齐州镜里看。
游仙四首·其一
作者：汤胤绩
朝代：明

月照参差海上峰，飙轮度处灭行踪。玄冥宫里留宵宴，传得新方解扰龙。
游仙（四首）
作者：汤胤绩
朝代：明

挂树玄猿朗朗呼，藓侵石壁字模糊。痴龙颔下珠如月，照见寰中五岳图。
游仙（四首）
作者：汤胤绩
朝代：明

若木枝头露未干，五云喷水浴鸦翰。须臾转过金鳌背，九点齐州镜里看。
游仙（四首）
作者：汤胤绩
朝代：明

鹤氅斜披出市喧，青霞窟里听啼猿。半酣骑着壶公杖，直溯黄河到水源。
游琅邪寺
作者：汤胤绩
朝代：明
体裁：七言律诗

袖挽春风度石梁，峦光岚影乱衣裳。马蹄翻树绿云卷，莺觜啄花红雨香。山自五贤游过好，泉从庶子接来长。主僧迓我鸣清磬，诗罢纡徐步晚廊。
游甘露寺垂青轩
作者：汤胤绩
朝代：明
体裁：七言律诗

笑拥春风激壮怀，平生素愿此方谐。波光远揭青铜镜，山势旁簪紫玉钗。松顶薄云沾苧缟，草头轻露湿芒鞋。追随未了同游兴，更刻新诗上崄厓。
焦山寺次黄淮少保韵·其一
作者：汤胤绩
朝代：明
体裁：七言律诗

海镜光中玉一簪，群山如揖水如含。千年碑碣敲寒雨，半夜风雷起石潭。化国有天留胜赏，普门无地著玄参。棹歌声绝孤帆远，半缕青烟罩佛龛。
焦山寺次黄淮少保韵·其二
作者：汤胤绩
朝代：明
体裁：七言律诗

谁把明珠饰宝簪，腾波未许玉龙含。青襄南国山千点，碧亚中泠水一潭。蜃口神楼舒海市，夔皮法鼓聚晨参。焦光老去烟霞在，时为摩挲旧石龛。
碧溆斜阳
作者：汤胤绩
朝代：明
体裁：七言律诗

断虹收雨彩霞飘，渺渺清波入望遥。鸦溯晴空归晚市，雁拖秋影落寒潮。参差黄苇洲边路，隐约丹枫岸畔桥。谁似江南贵公子，独凭高阁醉吹箫。
秋怀
作者：汤胤绩
朝代：明
体裁：七言律诗

绀发青瞳未有涯，云山交付两芒鞋。乏财原宪贫非病，荷插刘伶死便埋。有趣不须诗过巧，无谋方觉事多乖。秋深更值连宵雨，一霁苔痕总上阶。
秋意
作者：汤胤绩
朝代：明
体裁：七言律诗

床头连日酒瓶干，旅寓何心定饱餐。有势欲封千户易，无才刚道一秋难。镜中咄咄容颜改，壁上行行指血残。黄叶满庭人倦扫，恶风翻瓦作秋寒。
立春后作·其一
作者：汤胤绩
朝代：明
体裁：七言绝句

市桥连日雨声繁，花信风来第几番。郭外有田三十亩，角巾扶醉插山矾。
立春后作·其三
作者：汤胤绩
朝代：明
体裁：七言绝句

霏霏小雨作春寒，酒盏新来不放乾。家近碧山招饮洞，可能黄发老江干。
立春后作·其二
作者：汤胤绩
朝代：明
体裁：七言绝句

断头船子小于梭，绿柳堤边拍棹过。绰约酒旗风外捲，隔花时听一声歌。
竹泉翁席上赠歌者杨氏
作者：汤胤绩
朝代：明
体裁：古风

秋风茉莉吹香雨，帘外燕娇肆轻妩。醉眼朦胧酒盏空，睡著司空相公府。席前一点樱桃破，云揭楚天飞鸟堕。鸳鸯小袖将红绡，二十五弦重抹过。三寸麻霞黄鹄嘴，锦地氍毹蹴春水。回身偷眼顾周郎，舞困落花扶不起。双檠殒泪炉薰熄，对景无言恨如织。翠靥光浮琥珀痕，鲛绡冷沁珍珠迹。两剪晴波拂晓山，白衣孤客感乡关。何幸梨园旧宫使，偷传乐谱向人间。
竹深处为奚川钱理平作
作者：汤胤绩
朝代：明
体裁：古风

瑶空露滴秋光冷，冰壶倒浸琅玕影。玉箫声里凤皇飞，一色绿云三万顷。主人高思油然发，六尺桃笙湖水滑。左琴右史恣徜徉，大俎深杯从旷达。幽玄占断乾坤奥，明月清风满怀抱。嗟吾老癖近来增，可许肩舆时直造。
绝句
作者：汤胤绩
朝代：明
体裁：七言绝句

薰风十里绿杨堤，一色楼前首尾齐。醉拥胡床歌《水调》，秋娘只在画桥西。
西偏联
作者：汤胤绩
朝代：明
体裁：联

长身唯食粟；老眼渐生花。
送钱理平之海虞
作者：汤胤绩
朝代：明
体裁：七言律诗

故人别我向奚川，满掬恩光下九天。客梦未沾菰米饭，归心已付木兰船。弦高致犒由安上，卜式倾赀为助边。一片离情谁写得，金台落日蓟门烟。
铁券歌
作者：汤胤绩
朝代：明
体裁：古风

罗平逆鸟窥唐鹿，太宗泉下英灵哭。锦树将军握槊来，妖氛一扫乾纲肃。半边古瓦黄金缕，翰苑文章铺锦绣。宰臣擎出凤凰城，儿孙永世承天祐。堂堂坐控十三州，长驱铁弩射潮头。扰攘中原糜在釜，东南民庶不曾忧。邯郸未待三方寤，大集朝臣封府库。举家齐上汴河船，回首钱塘宛如故。虏骑纷纷压旧畿，海门倏见双龙飞。冯夷借玩水仙府，幸从鱼网获全归。归来五庙咸登荐，锈蚀刮磨光彩见。珍袭谁同简子书，宝全自别桑公砚。昭代真人爵群武，首法宏模锡吾祖。多感宽洪美弟兄，拉向奚川看家谱。
题画
作者：汤胤绩
朝代：明
体裁：六言诗

云外孤村隐隐，风前落叶飘飘。疏林远映山寺，独木横支野桥。
题画唐马
作者：汤胤绩
朝代：明
体裁：七言律诗

苜蓿含花草露班，奚奴扰扰出沙湾。尘飞大夏三千里，泥满东风十二闲。直内铜符初上缴，征西铁甲未东还。可怜绝代贤王手，少画渔阳阿斝山。
题薛四公子湖山游乐卷
作者：汤胤绩
朝代：明
体裁：七言排律

勋伐旗常富贵家，偶将琴剑作生涯。一天丽泽悬舟尾，千里清风逐柁牙。苏轼堤边穿柳叶，林逋冢上撷梅花。看云漫倚迁莺谷，扫雪閒眠宿鹭沙。吴女踏歌番白纻，越儿扶醉侧乌纱。马前细路通三竺，鹤外遥岑隔九华。山鬼出游乘赤豹，水神入赛舞玄鸦。布衣宰相陶弘景，火食仙人蔡少霞。羞著战袍冲蚁阵，倦拖朝履聚蜂衙。虽犹紫禁官分粟，不类青门客种瓜。伏簄长鱼供脆鲊，触机巨鹿献肥羓。邻船借臼舂菰米，僧舍移铛煮蕨芽。才掬红盐咀橄榄，又斟绿醑荐枇杷。江心款试惊雷荚，海口徐回贯月查。两桨轻波淩菡萏，半帆疏雨拂蒹葭。戏投小店呼无比，笑指高楼唤有巴。数击敛昏津吏鼓，几声舒晓逻兵笳。词林俊染藏诗轴，艺苑豪踪落画叉。乐地总教情若絮，冗途宁恤事如麻。锦囊收拾瑰奇满，归对都城作者誇。
题谢卫同钟馗移家图
作者：汤胤绩
朝代：明
体裁：古风

寒云泼墨阴风峭，冬青叶底休留叫。老魅梁间忽作声，四下妖精俱起啸。两星执法未能诃，坐见绿芜生白波。曲逗铜鱼窥宝瓮，倒骑铁马试金戈。草烟花雾横铺衬，十二阑干飞鬼磷。足健何妨海藏深，耳顽不怕雷司近。腓猪疥狗森森立，虎豹九关随意入。移山换水奏新功，镂雪雕冰增旧习。须臾扇动民间怪，州闾遍索羔豚赛。寺中石佛拥来行，庙里泥神推出拜。扫帚斜挥簸箕舞，掇转沙盆齐擂鼓。长蝎潜舒壁上钩，短狐暗发溪边弩。八洞真仙寻敛迹，河伯土公咸辟易。适从牖下窃听琴，又向阶前偷弄笛。终南进士须垂胸，挈家远避群魔锋。鼻息冲开刀两刃，目光射透甲三重。清漏滴残更渐急，玉宇沉沉露华湿。扶桑涌上一轮红，髑髅堕地无人拾。
题钱理平竹深处
作者：汤胤绩
朝代：明
体裁：七言律诗

瘦不胜衣强着冠，肩舆一罄子犹欢。日光碎布金三顷，秋色高攒玉万竿。幸备酒筹催急鼓，忍看菹笋簇深盘。九天雨露虽如许，长屐无由数就看。
湖上
作者：汤荪
朝代：明
体裁：七言绝句

草光泛绿艳平堤，疏柳斜阳眼更迷。不尽依依湖上思，好山多在六桥西。
松江塔阁
作者：汤铉
朝代：明

梅岭昔既营，梅水何年瀹。万派会松江，众流资锁钥。翠屏千仞合，丹嶂五丁凿。鸦髻峙西华，阴那拟岱岳。笃生斯异人，山斗称文学。弱冠冠粤东，秋风抟鹏鹗。仰视奎壁光，俯瞰东井络。乃知文章府，墨食以谋度。肇建兹灵图，芙蓉真秀削。欲借巨灵手，倒擎写碧落。玉峰映紫霞，金碧纷相错。鬼斧与神工，驱蛟兼徙鳄。如彼螺子川，金牛相喷礴。文光既射斗，宝剑初淬锷。雁塔既题名，始得丹涂艧。巫筮仕古帝，居政声何卓。岭南夫子名，鸣琴以振铎。秩满晋司农，四海皆饶乐。晋阳操月斧，五云生朱襮。天子召平台，万言皆谔谔。鸾坡视御草，玉署翻红药。讲幄近少微，青宫侈铜鹤。会遭阳九运，完节归岩壑。胜会集耆英，结社亦仿洛。烟雨隐垂纶，田园甘藜藿。身退名益重，道高辞好爵。悠悠二十年，遗像留杰阁。嫩绿上苔阶，香篆饶帘箔。我来勤瞻谒，音徽宛如昨。灏气返大虚，元英满广漠。严陵一钓台，千载终有托。
锦绣溪
作者：汤鼎
朝代：明
体裁：七言律诗

锦绣溪通泮水流，沂春亭古尚清幽。光涵宝镜千年景，色湛冰壶一片秋。映水荷花红粉艳，临堤杨柳绿阴稠。几回游玩斜阳后，明月波摇桂影浮。
送吴舍人还楚
作者：汪一中
朝代：明
体裁：七言律诗

百年心事独依依，千里思家愿不违。燕塞夕阳孤雁度，荆门秋雨一帆归。曲终江上人何处，云散荒台梦已非。莫向钟山赋摇落，朝廷献纳似君稀。
题九星岩
作者：汪一丰
朝代：明

石洞天开巧化工，百年埋没伴蒿蓬。冠裳小赏云山外，狐豕魂销草莽中。佛影悬岩留藓迹，仙房幽壑自玲珑。谭经暇日频登眺，乐意相关兴不穷。
游崆峒岩和洪邑侯韵
作者：汪万垓
朝代：明

石室奇分十二洲，层峦峭削野烟浮。空青云锁芙蓉寂，嵂兀晴开古径幽。玉乳光悬山涧月，奇葩香散洞门秋。寻真仙吏双凫迥，拾翠名岩一鉴收。藓暗璿题蝌蚪篆，花明剑佩鹔鹴裘。氲氤紫气关前满，千载应传此日游。
遥忆泷溪
作者：汪万垓
朝代：明

主人昔乐泷之滨，远客迢遥虚后尘。歌棹不惊鸥鸟队，探珠正与卧龙亲。桐江好钓谁能钓，渭水垂纶君续纶。再展烟云思象罔，几回鼓枻问前津。
答叶东林
作者：汪丽阳
朝代：明
体裁：七言绝句

柴扉终日对云关，何事游人兴未阑。一榻枕泉眠竹影，茶烟初歇鹤声残。
长平驿
作者：汪之顺
朝代：明
体裁：七言律诗

秋风飒飒又黄昏，古驿烟销昼掩门。惭愧武安非壮士，可怜马服少儿孙。尘沙折戟千年物，啼雨青燐万劫魂。旧史寻思推案起，今人痛恨是平原。
望亭晚泊
作者：汪之鹏
朝代：明
体裁：五言律诗

望亭多野况，林际舣轻舟。疏竹入馀照，危梁俯乱流。牧人村外返，稚子渚间游。更望他山远，苍苍晚气幽。
步出城东门
作者：汪之鹏
朝代：明
体裁：五言律诗

东城去不远，细柳自芊绵。渐出高墉外，初临暮水前。澄溪鸣短棹，归鸟带残烟。空壑人稀至，馀晖照野田。
泗上
作者：汪乾利
朝代：明
体裁：七言律诗

芒砀山前秋草多，彭城王业竟如何。云来还作真人气，风起犹传帝子歌。朔雁南飞离紫塞，淮流东下接黄河。知君跃马能乘兴，一路江山取次过。
旅次述怀
作者：汪伟
朝代：明
体裁：五言律诗

于役逢萧序，停鞍已夕舂。酒馀忘逆旅，湖外忆高踪。挂壁留残火，披衣候晓钟。故园今渐近，白岳有云封。
苑口别意图为弋阳李生题
作者：汪佃
朝代：明
体裁：七言绝句

秋来苑口涨初生，羡尔归帆一片轻。折柳离亭休弄笛，客边禁得断肠声。
雨行
作者：汪佃
朝代：明
体裁：七言绝句

落花飞絮踏成泥，烟雨连纤日向西。行客正愁行不得，鹧鸪偏傍马前啼。
商山秋日对雨怀永叔仲升
作者：汪元英
朝代：明
体裁：五言律诗

秋雨何曾歇，秋深倍寂寥。折荷偏淅淅，落木更萧萧。云黑多迷径，溪寒半断桥。商山苦幽阻，绮角竟难招。
感述
作者：汪元英
朝代：明
体裁：古风

鹪鹩巢一枝，鼹鼠饮满腹。林深河且广，曷不逞所欲。柱下有遗言，所贵知止足。疏氏二大夫，解组辞荣禄。今此富贵人，其欲何逐逐。焉知欹器水，一满定倾覆。
有客
作者：汪元英
朝代：明
体裁：五言律诗

有客沈冥久，何心自解嘲。病遭毛颖役，贫绝孔方交。岁月甘含蓼，丘园任系匏。不如将子燕，华屋托新巢。
秋日归自溪上
作者：汪元英
朝代：明
体裁：七言绝句

清溪一曲石桥横，十里篮舆溪上行。水碧沙明看不足，西风两岸尽秋声。
上巳修禊空明馆看灵岩文石
作者：汪元范
朝代：明
体裁：古风

深沈陶署中，有馆名丹雘。四隅环青瑶，竹色侵帷幕。良辰惟暮春，流云净寥廓。佳宾向斯集，褉事于焉作。摄齐方就列，抵掌恣谈噱。虽云酒无量，未敢辞杯杓。奇石产灵岩，文理相错落。传玩即生爱，对之安可攫。园墅辟燕郊，嘉名锡以勺。谁谓悬磴间，妙手移林壑。如此化人游，胜地聊淹薄。孰是后来俦，此心期湛乐。
同杨邠州仲启登太王城
作者：汪元范
朝代：明
体裁：五言律诗

墉堞基犹在，台隍客自过。断云低阻岭，峻峡束泾河。冰纳陵阴少，民居土穴多。遗风勤稼穑，千载感豳歌。
寄邢子愿三十韵
作者：汪元范
朝代：明
体裁：五言排律

自作西京客，深嗟阻旧游。凉风生远道，景色入清秋。董泽蒲先脆，樊川菊正稠。潦收鸧警露，霜落雁环洲。积气坰边合，寒烟木末流。夷犹频出郭，萧瑟一登楼。转切怀人思，宁销去国忧。眼穿临渭汭，神越绕齐州。忆过坊城畔，寻君泲水头。授餐存缱绻，下榻愧淹留。蓬径要真隐，瓜畦学故侯。避喧敧皂帽，抗世拥羊裘。侧目群公忌，修容众女雠。扶摇矜鴳雀，驰骋弃骅骝。贝锦徒虚织，华簪信久抽。雄心输寸翰，矫志傲崇丘。苑囿晴偏媚，文章老更优。□成荆国宝，兴狎㟙湖鸥。漫拟归同趣，翻怜抱别愁。栖栖应去鲁，碌碌似依刘。旅服凋黂缊，行装断蒯缑。关门繻用弃，幸舍辖随投。促席倾宵雨，联床听晓筹。素交欣再接，新好竞相求。阮氏才皆俊，岑家燕屡修。未辞渼陂夐，直爱竹林幽。卒岁惭多累，馀生实寡谋。襟期良有待，会面渺无由。契托他山石，情悬剡曲舟。尺书题字灭，欲致定沉浮。
张恭父画柳
作者：汪元范
朝代：明
体裁：古风

近代何人能画柳，东吴张生称国手。沈周陆治不复作，艺苑声名生独有。是时燕京风日妍，生也拈笔当窗前。墨花片片落缣素，千树万树含春烟。柔条窣地飏轻缕，密叶隐天带疏雨。耳畔疑闻黄鸟声，宛然坐我江潭浒。对君此画融心神，顿令价比连城珍。不须更写河桥色，落日苍茫愁杀人。
得吴胙虞书
作者：汪元范
朝代：明
体裁：古风

宿昔与君别，乃在江之阳。玄阴蔽光景，草木日萎黄。床下蟋蟀鸣，野外鸿雁翔。居肆休百工，我独违故乡。跋涉千里涂，空念川无梁。有鸟东南飞，毛羽何辉光。口衔尺素书，戢翼向我旁。感君怀好音，令我心难忘。开椷再三叹，意快神自扬。离居无几时，所惜道悠长。此身非双凫，安能日颉颃。
泊丹阳
作者：汪元范
朝代：明
体裁：五言律诗

晚次丹阳道，舟停赤岸林。云容垂岭薄，秋气入江深。落叶随寒雨，栖乌噪暮阴。风帆无定泊，行子若为心。
登大悲阁
作者：汪元范
朝代：明
体裁：五言排律

梵阁璇霄起，香台宝地成。倚云悬复道，摩汉次飞甍。妙相黄金范，遗经白马迎。玉毫传佛现，珠珞出魔呈。栋宇微茫合，河山表里明。轮中垂日月，象外变阴晴。恒岳遥临代，滹沱曲导并。野蒸元气湿，天转摄提平。大陆塍开绣，空檐铎发声。碑多松殿古，杖曳葛陂轻。悟法起诸有，迷方苦独行。欲舒鹙子目，于此望毗城。
询李惟寅太保
作者：汪元范
朝代：明
体裁：五言绝句

已就通侯第，新辞上将坛。不知门下士，若个是任安。
春日閒居
作者：汪功胄
朝代：明
体裁：五言律诗

韶景当春半，閒居览物华。绿分当户竹，红过隔墙花。樵牧依林近，溪山带郭斜。閒身甘自放，吟卧寄烟霞。
樵舍
作者：汪功胄
朝代：明
体裁：五言绝句

烟火隐茅茨，数家傍山麓。林深不见人，丁丁闻伐木。
闻猿
作者：汪回显
朝代：明
体裁：七言绝句

使蜀三年未得归，青山楼阁倚斜晖。猿声久听浑閒事，却笑巴人泪满衣。
六月十三夜月
作者：汪坦
朝代：明
体裁：七言律诗

空山无暑坐清宵，牛女星河入望遥。此际独怜初月净，移时未必片云消。凉飔飒动来天阁，愁绪分明到野桥。四十年前传盛事，白头箕踞说渔樵。
别泰山拟唐李白·其一
作者：汪坦
朝代：明
体裁：古风

自我来泰山，于今忽五年。每登日观峰，并坐肩吾轩。方瞳被两鬓，宛若垂云烟。佩服龙门衣，霞彩光晔然。谓我畏垒山，曾共桑庚眠。重来五千载，一笑俱忘言。而乃天仙姿，畴能识毫颠。既来不须臾，又复归沧田。揽衣不能下，泪下如流泉。
别泰山拟唐李白·其三
作者：汪坦
朝代：明
体裁：古风

崩湍落两厓，风雷日喧豗。飞梁十万丈，健倒青莓苔。洞门开石扇，照耀金银台。兰楣桂为楹，白玉三重阶。贝瓦碧参差，珠箔光皑皑。琪花杂瑶树，鸾凤舞毰毸。坐我紫霞床，酌我青金罍。琼浆一漱齿，神灵通百骸。逍遥游象罔，蕞尔遗尘埃。沧溟连渤海，归去何时来。
别泰山拟唐李白·其二
作者：汪坦
朝代：明
体裁：古风

青霞四千丈，谁能陟其颠。倒骑白鹿行，去若飞龙翩。道逢五丈人，峨冠向余前。所论俱上古，苍颜不知年。自云秦皇帝，登封污遗编。至今地天通，无能伏其愆。顾子伛偻躯，不揖霞宫仙。自非生平力，安能独超然。行行重相期，赠子华胥轩。明灭不可睹，黛色参中天。
君子有所思行
作者：汪坦
朝代：明
体裁：古风

君子有所思，所思邈不期。入室各自媚，出门宁复知。吐心尚告谁，噂沓欲何为。野田飞黄雀，高不过蓬茨。赤凤抟紫霄，文采光陆离。鲸鲵困泥滓，蝼蚁尚制之。蝼蚁细小虫，从横亦惟时。
壬戌九日岱祠城楼
作者：汪坦
朝代：明
体裁：七言律诗

久矣蓬元坐碧霞，登临犹喜思无涯。千年楼阁初成赋，万里风云一放查。天上三浆俱绿发，人间九日有黄花。飘飖已结王乔侣，不向龙门数孟嘉。
夜上严州滩
作者：汪坦
朝代：明
体裁：古风

上滩似牵羊，下滩如走马。滩高月未出，石立滩流写。参商欲低掷，风雨声在下。夜半入天津，应识支机者。
夜登泰山
作者：汪坦
朝代：明
体裁：五言律诗

岂有王猷兴，冲寒夜上颠。白云俱堕地，明月自行天。万里风何限，千寻嶂独前。最怜肌若雪，皎皎藐姑仙。
宣风馆用阳明先生韵
作者：汪坦
朝代：明
体裁：七言律诗

雨沃新苗翠已痕，石溪曲曲正流浑。千山淑气开南楚，十里莺声自一村。未有涓埃沾白屋，漫留灯火照黄昏。罗施升斗还叨窃，惭问湘累万古魂。
弘济寺观音阁
作者：汪坦
朝代：明
体裁：古风

高阁阚危湍，结搆历机巧。昨闻灵谷胜，还兹足幽讨。倒影射虚牖，照我颜色好。远翠凝不流，江光白如扫。清梵飘天风，奇岩寄瑶草。遐忆羲皇人，悠然此怀抱。
新泉
作者：汪坦
朝代：明
体裁：五言绝句

浚涧涧水深，新泉出崖底。日夕山童归，倾筐洗石耳。
日东出
作者：汪坦
朝代：明
体裁：六言诗

日东出驾六龙，卿云从翔天中。日东出开八埏，龙之飞群蜿蜒。日东出玉烛明，屡丰年乐和平。
春日新晴山行
作者：汪坦
朝代：明
体裁：五言律诗

细雨弥旬久，东风喜乍晴。鹃啼松叶紫，雉雊麦苗青。日堕云间影，泉流石上声。生憎蕉叶醉，不挂一钱行。
泰山俯仰亭
作者：汪坦
朝代：明
体裁：五言律诗

海右名亭在，无如此独高。八鸿来荡荡，千古去滔滔。斜日明岩雪，长风吹布袍。有怀浑莫语，搔首诵离骚。
燕山行
作者：汪坦
朝代：明
体裁：古风

燕山八月风吹雪，北酒垆头点猩血。美人高坐碧氍毹，手拨琵琶唱频阕。银铛烧出紫驼峰，华灯夜剪青莲月。莲花旋舞金莲蒂，鸳鸯绣幕流苏坠。顷刻能开上苑花，逡巡笑绾章华臂。年光逝水人间掷，昨日缠头今不识。丝鞚宝匣出长杨，皓齿蛾眉复东陌。东陌西楼秋月明，十二阑干曲曲凭。缑山玉女烟霞上，悔不当年学凤笙。
独漉篇
作者：汪坦
朝代：明
体裁：古风

独漉独漉，上山入谷。山有猛虎，谷有短蜮。上山采紫芝，下山采黄独。茹芝可延年，青崖骑白鹿。四海览游遨，人命如转烛。雕兽当九关，月星晦漫漫。当关关不守，金印系左肘。肘后不须臾，鬼火烧白榆。
王主簿邀过海神庙
作者：汪坦
朝代：明
体裁：古风

海风一夜吹茅屋，海客披襟坐幽独。主人邀客过南澳，两马萧萧携两仆。沧溟绀色浮坤轴，晴空峭影含苍玉。颓垣破瓦纤茅束，短衲容枯如鬼髑。灵旗不闪祠无木，毒龙上天原有犊。鲸含鼍作波神逐，潮平日落山魈哭。
短歌行
作者：汪坦
朝代：明
体裁：古风

甘言为疾苦言药，促膝就耳姿绰约。言才逆耳心不乐，胡不甘言恣欢谑。顷刻垂杨生左肘，盼睐何人为奔走。平生不识夷门叟，白发人前向人剖。短歌行，莫垂手。
董逃行
作者：汪坦
朝代：明
体裁：古风

倬彼云汉昭回，天门醮祭夜开。金旌宝幢徐来，玉女三千裴徊。中直层台，仙掌崔嵬，侍臣跪进瑶杯。鹤驭膴膴，中宵来下。但俾吹笙击鼓，姹女翩翩起舞，神水金波如组。黄扉夜启，霏霏元老，踧踖裳衣。香龙蜿蜒，金泥青词。绣楮扬辉，天颜一展申眉。城南尺五，絪缊歌台，暖响缤纷。车如流，水盈门。苞苴山，海输珍。千秋万岁长春。纷纷畴犯教言，履客日称万年。白日胡薄重渊，但愿勿令华颠。子子孙孙骈妍，我生有命在天。
螺羹
作者：汪坦
朝代：明
体裁：七言绝句

榆叶如钱柳叶齐，菠棱生菜满青畦。小铛正煮螺羹熟，檐外游丝拂面低。
行不得哥哥
作者：汪坦
朝代：明
体裁：古风

行不得哥哥，鱼潜毒渊，鸟栖恶柯，此无奈何。嗟尔行人，��䧢陀，不避罻罗。天无三日晴，地无三里平。六龙之山，十年为兵。君将安行，嗟嗟君将安行。
高邮湖
作者：汪坦
朝代：明
体裁：五言律诗

西风吹五两，短棹未须牵。远树犹悬日，平湖但有天。蒹葭随意落，鸿雁识期先。俯仰曾何虑，长歌秋水篇。
独行
作者：汪子祜
朝代：明
体裁：五言律诗

日杲秋犹暑，林栖鬓欲华。独行销白昼，得意见黄花。稻熟茎茎穗，姜肥寸寸芽。竹堤香渐近，水次有渔家。
丽山樵唱
作者：汪季清
朝代：明
体裁：古风

大山巉岩多险阻，小山秀丽应可数。平林风月人语稀，隔山日听樵人斧。斧声丁丁鸟嘤嘤，临流款乃溪谷鸣。观棋自顾归去晚，何人五十行负经。
延华弄月
作者：汪季清
朝代：明
体裁：古风

春容二十花冥冥，露华还逐瑶台生。朱阑锦柱梦蛱蝶，琉璃倒浸寒玉清。谁家夜半开宝镜，珠光艳艳妆台静。娥眉香渍紫绡衣，红尘帐暖鸳鸯飞。
文翁耸翠
作者：汪季清
朝代：明
体裁：古风

隔海之上何以名，峨峨亘古清复清。厓山一视海底日，洪涛朝夕相呼争。振衣一笑凌绝顶，凛风浩浩天地永。蜀山剑阁高嵯峨，文翁之化今若何。
极浦渔歌
作者：汪季清
朝代：明
体裁：古风

孤城半关隔千里，一水接山山接水。小舟两两天际来，数声柔橹波涛里。解蓑系缆当市前，卖鱼沽酒醉即眠。新城题诗陈阁老，厓山风雨埋龙髯。
登黄鹤楼
作者：汪宗凯
朝代：明
体裁：五言律诗

昔有清尊约，言登黄鹤楼。鹤楼何缥缈，汉水自悠悠。胜日群仙集，孤槎八月游。凭阑多感慨，时抱范公忧。
遣闷
作者：汪宗周
朝代：明
体裁：五言律诗

一笑窥天意，生予幸不才。穷于书里得，老向镜中来。身世归藜杖，功名托酒杯。从来京洛污，何自被云隈。
和陈夫人红牡丹诗次韵
作者：汪宗孝
朝代：明

深叶繁枝芘苑墙，朱颜赢得配花王。风回盼盼筵间态，日映杨妃醉后妆。娇艳由来称覆锦，秾华应许傍沉香。也知春昼饶清赏，烧烛相看更断肠。
鹦鹉
作者：汪宽
朝代：明
体裁：五言律诗

被宠翻遭絷，能言太逼真。主恩非不厚，野性讵能驯。去国长怜尔，呼名辄应人。江南盛云木，何似陇山春。
江上归舟
作者：汪岩叟
朝代：明
体裁：七言律诗

钱塘江上一飘蓬，极目寒烟满浙东。行指酒帘云影外，泊依渔火水声中。晴波雪点芦梢月，冬岭花飞柿叶风。倦客归途逢岁暮，自怜须鬓半成翁。
七夕
作者：汪广洋
朝代：明
体裁：五言律诗

七夕无盈刻，双星有定期。明河徵素色，灵鹊待多时。帘幕清歌度，罘罳结绮垂。美人新月底，拜语向蛛丝。
万家湖
作者：汪广洋
朝代：明
体裁：古风

万家湖，湖水活，浊浪排空喷流沫。黄河不与淮河通，潴蓄洪涛际空阔。昨日大船无好风，推挽力与湖争雄。小船尾尾荡双桨，超如脱兔轻如鸿。今朝忽喜南风作，大船中流肆腾跃。小船退缩莫敢行，尽向黄芦岸西泊。万家湖水空潺潺，四顾不见堤与山。但愿长风不惊浪不恶，大船小船俱往还。
上寿
作者：汪广洋
朝代：明
体裁：七言排律

节钺专征握帝符，东南黎献望来苏。长驱白日浮云净，直扫沧江积翳无。紫极高秋逢电绕，彤霞清晓听嵩呼。诸侯玉帛承筐篚，殊译河山入版图。五福载陈昭往昔，百男重颂溥欢娱。不期赫赫铭彝鼎，况乃乾乾究典谟。虚席每延多士语，解衣终见远人孚。周家仁厚流芳盛，端与明时作范模。
下蔡县
作者：汪广洋
朝代：明
体裁：七言律诗

传闻下蔡开新邑，曾是当年古寿州。群岭坡陀围楚野，十城环璅控淮流。风云散尽豪华歇，狐兔来游草木稠。落日临高倍惆怅，八公山远暮生愁。
下蔡县
作者：汪广洋
朝代：明

传闻下蔡开新邑，曾是当年古寿州。群岭坡陀围楚野，十城环璅控淮流。风云散尽豪华歇，狐？来游草木稠。落日临高倍惆怅，八公山远暮生愁。
与唐德昭论旧
作者：汪广洋
朝代：明

新闻湖上春水生，可惯兰州载酒行。偶遇乡人论旧事，小窗晴日坐闻莺。春风吹花落客愁，湖上酒家多起楼。醉斫鲤鱼歌白雪，翻忆十年曾此游。
与唐德昭论旧·其一
作者：汪广洋
朝代：明
体裁：七言绝句

新闻湖上春水生，可惯兰州载酒行。偶遇乡人论旧事，小窗晴日坐闻莺。
与唐德昭论旧·其二
作者：汪广洋
朝代：明
体裁：七言绝句

春风吹花落客愁，湖上酒家多起楼。醉斫鲤鱼歌白雪，翻忆十年曾此游。
与栾凤同使广陵马上口占
作者：汪广洋
朝代：明
体裁：五言律诗

昔为歌舞地，今为争战场。与君骑瘦马，联辔蹋斜阳。荒草侵合路，苦蒿生过墙。遥怜鲍明远，词赋最凄凉。
东吴棹歌四首
作者：汪广洋
朝代：明

太湖茫茫水拍天，吴侬只惯夜行船。《竹枝》歌罢灯将灭，风雨潇潇人未眠。艇子抢风过太湖，水云行尽是东吴。阿谁坐理青丝网，遮得松江巨口鲈。玻璃冷浸洞庭山，霜竹攒攒橘柚斑。垂发吴娃笑相语，官船不似钓船閒。画桨经过碧浪湖，水晶台阁翠云铺。蓝田空老王摩诘，肯信江南有画图。
东吴棹歌四首·其一
作者：汪广洋
朝代：明
体裁：七言绝句

太湖茫茫水拍天，吴侬只惯夜行船。《竹枝》歌罢灯将灭，风雨潇潇人未眠。
东吴棹歌四首·其三
作者：汪广洋
朝代：明
体裁：七言绝句

玻璃冷浸洞庭山，霜竹攒攒橘柚斑。垂发吴娃笑相语，官船不似钓船閒。
东吴棹歌四首·其四
作者：汪广洋
朝代：明
体裁：七言绝句

画桨经过碧浪湖，水晶台阁翠云铺。蓝田空老王摩诘，肯信江南有画图。
东吴棹歌（三首）
作者：汪广洋
朝代：明

太湖茫茫水拍天，吴侬只惯夜行船。《竹枝》歌罢灯将灭，风雨潇潇人未
东吴棹歌（三首）
作者：汪广洋
朝代：明
体裁：七言绝句

玻璃冷浸洞庭山，雪竹攒青竹柚斑。白发吴娃笑相语，官船不似钓船闲。
东吴棹歌（三首）
作者：汪广洋
朝代：明
体裁：七言绝句

艇子抢风过太湖，水云行尽是东吴。阿谁坐理青丝网，遮得松江巨口鲈。
两梁山
作者：汪广洋
朝代：明
体裁：七言绝句

两梁雄跨大江湄，高出云霄控碧漪。天遣骑鲸人去后，淡烟恒似锁蛾眉。
中夜写怀寄歙郡诸老
作者：汪广洋
朝代：明
体裁：七言律诗

冻墨团鸦赋未成，松堂重掩不胜清。天寒鹦鹉闻孤寂，月黑虾蟆报二更。拥彗正须诸阁老，投簪休拟羡门生。朝阳无限梧桐树，丹凤何如为一鸣。
中条山
作者：汪广洋
朝代：明
体裁：七言绝句

平沙漠漠草萧萧，一剑宁论万里遥。犹愧未偿山水愿，暮冲寒雨过中条。
中秋写怀
作者：汪广洋
朝代：明
体裁：五言律诗

前年合江上，去年南浦中。沿流爱明月，挂席任西风。秫酒酌不醉，林花看更红。姮娥应笑我，今夜客山东。
中秋写怀兼柬诸省幕再用过字韵
作者：汪广洋
朝代：明

烂醉新丰市上过，马周岂意有常何。中朝自古徵求重，诸老於今际遇多。病起风流殊不减，诗成须鬓定应皤。东南馈饷蒙恩赐，强欲行闻击壤歌。玉门关外笑谈过，百战宁论万里何。定远收功谁得似，楼兰遗类苦无多。赋诗己慰三年别，览镜曾闻一夕皤。传道两阶千载舞，岂应专羡大风歌。
中秋写怀兼柬诸省幕再用过字韵·其一
作者：汪广洋
朝代：明
体裁：七言律诗

烂醉新丰市上过，马周岂意有常何。中朝自古徵求重，诸老于今际遇多。病起风流殊不减，诗成须鬓定应皤。东南馈饷蒙恩赐，强欲行闻击壤歌。
中秋写怀兼柬诸省幕再用过字韵·其一
作者：汪广洋
朝代：明

烂醉新丰市上过，马周岂意有常何。中朝自古徵求重，诸老於今际遇多。病起风流殊不减，诗成须鬓定应皤。东南馈饷蒙恩赐，强欲行闻击壤歌。
中秋写怀兼柬诸省幕再用过字韵·其二
作者：汪广洋
朝代：明
体裁：七言律诗

玉门关外笑谈过，百战宁论万里何。定远收功谁得似，楼兰遗类苦无多。赋诗己慰三年别，览镜曾闻一夕皤。传道两阶千载舞，岂应专羡大风歌。
中秋对雨
作者：汪广洋
朝代：明
体裁：五言律诗

百年多胜游，得意在中秋。月白露华满，天空海气浮。深杯行绿酒，短棹发沧州。此夜兼风雨，令人有所愁。
临溪桥
作者：汪广洋
朝代：明

石磴盘盘卧湿云，山深瑶草不知春。马头忽见梅如雪，纵有轻寒不着人。
临溪桥
作者：汪广洋
朝代：明

面面溪山小画图，山行不尽翠模糊。深林遗庙知谁祀，烟雨东风啼鹧鸪。临溪桥畔柳毵毵，桥下溪流碧似蓝。烟雨画图行七日，不知春梦绕江南。石磴盘盘卧湿云，山深瑶草不知春。马头忽见梅如雪，纵有轻寒不著人。空谷无人响暗泉，隔溪茅屋见炊烟。东风故遣飞花出，知是桃源别有天。
临溪桥·其一
作者：汪广洋
朝代：明
体裁：七言绝句

面面溪山小画图，山行不尽翠模糊。深林遗庙知谁祀，烟雨东风啼鹧鸪。
临溪桥·其三
作者：汪广洋
朝代：明
体裁：七言绝句

石磴盘盘卧湿云，山深瑶草不知春。马头忽见梅如雪，纵有轻寒不著人。
临溪桥·其二
作者：汪广洋
朝代：明
体裁：七言绝句

临溪桥畔柳毵毵，桥下溪流碧似蓝。烟雨画图行七日，不知春梦绕江南。
临溪桥·其四
作者：汪广洋
朝代：明
体裁：七言绝句

空谷无人响暗泉，隔溪茅屋见炊烟。东风故遣飞花出，知是桃源别有天。
九日
作者：汪广洋
朝代：明
体裁：五言律诗

长剑客千里，一杯歌七哀。晚节忽已至，秋芳殊未开。平沙谁戏马，落日自登台。西北天垂远，沧江闻雁来。
九日答郭生诗韵
作者：汪广洋
朝代：明
体裁：五言律诗

眺望思弥惬，况当秋序殚。微烟澹遥水，落日下平峦。每喜疏花发，得逢知己欢。壶觞且清话，聊乐复何叹。
九日观太白山雪
作者：汪广洋
朝代：明
体裁：七言绝句

日日登高赋远游，偶逢九日转多愁。青山也解行人意，遥对黄花共白头。
习静斋为镏秀才赋
作者：汪广洋
朝代：明
体裁：古风

蜂蚁竟喧杂，营营胡为生。兰苕媚景光，靡靡安足荣。若人达至理，冲然弥自贞。汎览頫仰间，端居念虑清。终然得所适，放歌南山行。南山佳游遨，亦足畅幽情。凉风吹衣裳，流泉濯冠缨。乐哉忘岁年，焉知外物婴。
书泣麟图后
作者：汪广洋
朝代：明
体裁：古风

麒麟素不出，出则世道寅。世道久不寅，尔出胡不辰。尔出胡不辰，吁嗟乎麒麟。麒麟果何物，允矣兽之仁。天性实赋予，信靡豢与驯。有角罔扺物，抵物物不陨。有趾罔践物，践物物亦伸。牛羊匪尔类，麋鹿匪尔邻。谁俾脱于野，大駴鲁野民。野民疑为怪，不以尔为珍。苦罹物所戕，弃捐道路尘。皇皇宣尼父，道逢古城堙。城堙天四垂，苍茫愁杀人。徘徊念独往，凄风吹日曛。扪心静踌蹰，恸哭非尔闻。野民反贻诮，孰与究其因。吁嗟麟之厄，此道何由信。夫何姬辙东，王纲日以沦。春秋二百年，托之南面尊。辞严慎予夺，勖哉万世驯。乱臣及贼子，趼足走逡巡。不有宣尼父，谁将息纷纭。吁嗟麟之死，此道何复云。嘅念周室初，君圣臣亦贤。凤鸟下千仞，皇风荡极垠。驺虞美庶物，品类实蕃殷。囿以道义方，培以仁义根。斯民幸弗坠，愈久愈不泯。迨兹日益远，世道遂莫振。所以宣尼父，感叹难为言。披图百拜馀，识此眉目真。靡敢事绮丽，聊以慰斯文。
书泣麟图后
作者：汪广洋
朝代：明

麒麟素不出，出则世道寅。世道久不寅，尔出胡不辰。尔出胡不辰，吁嗟乎麒麟。麒麟果何物，允矣兽之仁。天性实赋予，信靡豢与驯。有角罔扺物，抵物物不陨。有趾罔践物，践物物亦伸。牛羊匪尔类，麋鹿匪尔邻。谁俾脱於野，大駴鲁野民。野民疑为怪，不以尔为珍。苦罹物所戕，弃捐道路尘。皇皇宣尼父，道逢古城堙。城堙天四垂，苍茫愁杀人。徘徊念独往，凄风吹日曛。扪心静踌蹰，恸哭非尔闻。野民反贻诮，孰与究其因。吁嗟麟之厄，此道何由信。夫何姬辙东，王纲日以沦。春秋二百年，托之南面尊。辞严慎予夺，勖哉万世驯。乱臣及贼子，趼足走逡巡。不有宣尼父，谁将息纷纭。吁嗟麟之死，此道何复云。嘅念周室初，君圣臣亦贤。凤鸟下千仞，皇风荡极垠。驺虞美庶物，品类实蕃殷。囿以道义方，培以仁义根。斯民幸弗坠，愈久愈不泯。迨兹日益远，世道遂莫振。所以宣尼父，感叹难为言。披图百拜馀，识此眉目真。靡敢事绮丽，聊以慰斯文。
书绵蕝图后
作者：汪广洋
朝代：明

鼎沸才清席未温，肯将礼乐奏君门。后来牵合虚文者，未必无疑到叔孙。扶植纲维明大节，折冲俎豆去繁芜。今人健羡麒麟书，曾及当时斫柱无。
书绵蕝图后·其一
作者：汪广洋
朝代：明
体裁：七言绝句

鼎沸才清席未温，肯将礼乐奏君门。后来牵合虚文者，未必无疑到叔孙。
书绵蕝图后·其二
作者：汪广洋
朝代：明
体裁：七言绝句

扶植纲维明大节，折冲俎豆去繁芜。今人健羡麒麟书，曾及当时斫柱无。
云亭山
作者：汪广洋
朝代：明
体裁：五言律诗

飘飘学仙子，遗迹閟空青。欲往寻芝草，因之采茯苓。数松晴雪在，孤嶂暮云停。应是蛟龙语，山灵夜出听。
五河县浍沱漴沙入淮
作者：汪广洋
朝代：明
体裁：五言律诗

一县控冲要，五河当合流。生民逢丧乱，治日免需求。筑地栽蔬短，编茅住宅幽。叮咛单父宰，慎勿事优悠。
五老峰
作者：汪广洋
朝代：明
体裁：古风

五老峰，吾不知出于几千万载，貌何古，头何童。上有一老摩太空，俨然长庚贯当中。傍有四老何龙钟，彷佛南山之隐翁。云为衣，天为盖，彭蠡微茫一杯大。小孤大孤郁相望，五老笑谈如拾芥。嗟余太仓一稊米，屡向峰前弄烟水。明日东游登泰山，长挹诸翁碧云里。
五老峰
作者：汪广洋
朝代：明

五老峰，吾不知出於几千万载，貌何古，头何童。上有一老摩太空，俨然长庚贯当中。傍有四老何龙钟，彷佛南山之隐翁。云为衣，天为盖，彭蠡微茫一杯大。小孤大孤郁相望，五老笑谈如拾芥。嗟余太仓一稊米，屡向峰前弄烟水。明日东游登泰山，长挹诸翁碧云里。
五花涧
作者：汪广洋
朝代：明
体裁：五言绝句

桑麻生暝烟，沙碛露晴雪。尽日不见人，凉蝉自呜咽。
交州南楼
作者：汪广洋
朝代：明
体裁：五言律诗

久负烟霞想，多为汗漫游。谁知岭外客，独上斗南楼。碧树藏蛮逻，清歌发蜑舟。西山馀爽气，早晚是新秋。
京口
作者：汪广洋
朝代：明
体裁：五言律诗

江水白如练，楚山青可人。晴光生北固，暮雨隔西津。云雾帆樯合，金银殿阁新。眷兹天堑险，直与海为邻。
从军乐
作者：汪广洋
朝代：明
体裁：古风

从军乐，右插忘归左繁弱。天子有诏征不庭，重选前锋扫幽朔。出门万里不足平，宛驹照耀黄金络。去年鏖战葱岭东，今年分戍蓬婆中。蓬婆城外一丈雪，半夜紫驼号北风。少年忽忆慷慨事，便起酌酒浇心胸。酒酣耳热声摩空，手舞三尺青芙蓉。前将军，右都护，壮士在荣不在富。一朝手格楼兰归，人拥都门看驰骛。朝承恩，暮承顾，出入三军称独步。天子倚之安，丞相倚为助。都门富儿空万数，人生岂被从军误。
使关中经过鸿沟
作者：汪广洋
朝代：明
体裁：七言绝句

一双秋水佩吴钩，百二山河属壮游。往事消沈遗迹在，断鞭斜日过鸿沟。
使关中经过鸿沟（在汜水县西）
作者：汪广洋
朝代：明

一双秋水佩吴钩，百二山河属壮游。往事销沉遗迹在，断鞭斜日过鸿沟。
使歙谕番阳
作者：汪广洋
朝代：明
体裁：七言律诗

五岭苍苍剑插天，肩舆高下似乘船。残年止有二十日，沽酒岂无三百钱。野碓暝舂喧急水，山樵寒雨隔孤烟。秖惭将命恒驰逐，安得雄才配马迁。
使赣谕熊天瑞
作者：汪广洋
朝代：明
体裁：七言律诗

舟行到赣数千里，江声泻碧山绸缪。将湮未湮断岸出，欲雨不雨晴云浮。谢公自足平生愿，司马真成汗漫游。明日旬宣应有暇，郁孤台上望南州。
偕王伯安登凌歊台
作者：汪广洋
朝代：明
体裁：七言律诗

客子不乐登江皋，江上古台百尺高。云深辇路窜雀鼠，藤蔓翠壁愁猿猱。已闻紫皇驻玉节，况乃白日来秋涛。罢歌抚剑下台去，松树满山啼伯劳。
偶题主敬陶参政所论诗经小序后
作者：汪广洋
朝代：明

二十年前绝可嗤，逢人啜啜便言诗。只今羞涩无多语，政恐门前匡鼎来。前贤已往后贤来，掇拾遗编要释疑。便使李黄今日在，也须三叹有馀师。诗从删后更无诗，美刺还他熟虑思。若止誇多名物辨，古人馀憾不无遗。大手文章不费辞，眼明理到自无疵。客窗三复忘休寝，细酌清泉夜半时。
偶题主敬陶参政所论诗经小序后·其一
作者：汪广洋
朝代：明
体裁：七言绝句

二十年前绝可嗤，逢人啜啜便言诗。只今羞涩无多语，政恐门前匡鼎来。
偶题主敬陶参政所论诗经小序后·其三
作者：汪广洋
朝代：明
体裁：七言绝句

诗从删后更无诗，美刺还他熟虑思。若止誇多名物辨，古人馀憾不无遗。
偶题主敬陶参政所论诗经小序后·其二
作者：汪广洋
朝代：明
体裁：七言绝句

前贤已往后贤来，掇拾遗编要释疑。便使李黄今日在，也须三叹有馀师。
偶题主敬陶参政所论诗经小序后·其四
作者：汪广洋
朝代：明
体裁：七言绝句

大手文章不费辞，眼明理到自无疵。客窗三复忘休寝，细酌清泉夜半时。
公馀
作者：汪广洋
朝代：明
体裁：五言律诗

政剧理常简，公馀宜咏歌。移床避阶草，和月盼庭柯。露下缘秋重，萤飞向夕多。铜池凉可掬，萧爽动蒲荷。
兰溪棹歌三首
作者：汪广洋
朝代：明

凉月如眉挂柳湾，越中山色镜中看。兰溪三日桃花雨，夜半鲤鱼来上滩。野凫晴蹋浪梯平，越上人家住近城。箬叶裹鱼来换米，松舟一个似梭轻。棹郎歌到《竹枝词》，一寸心肠一寸丝。莫倚官船听此曲，白沙洲畔月生时。
兰溪棹歌三首·其三
作者：汪广洋
朝代：明
体裁：七言绝句

棹郎歌到《竹枝词》，一寸心肠一寸丝。莫倚官船听此曲，白沙洲畔月生时。
兰溪棹歌三首·其二
作者：汪广洋
朝代：明
体裁：七言绝句

野凫晴蹋浪梯平，越上人家住近城。箬叶裹鱼来换米，松舟一个似梭轻。
兰溪棹歌（三首）
作者：汪广洋
朝代：明
体裁：七言绝句

凉月如眉挂柳湾，越中山色镜中看。兰溪三日桃花雨，夜半鲤鱼来上滩。
兰溪棹歌（三首）
作者：汪广洋
朝代：明

野凫晴踏浪梯平，越上人家住近城。
箬叶裹鱼来换米，松舟一个似梭轻。
关中怀古
作者：汪广洋
朝代：明

驻车丰邑镐池东，想像周家帝业隆。紫凤碧梧栖正稳，朱弦清庙奏何工。分藩终拟蛮畿服，治象初悬魏阙崇。习俗更闻勤稼穑，只今谁不颂豳风。缭绕阿房观阙崇，旌旗五丈建当中。万人曾和千人唱，一世焉知二世终。水落石鲸埋碧草，露寒金狄泣秋风。酒池炙树皆尘土，无复离宫复道通。未央宫殿七年成，武库宏开列绣楹。高祖不忘尝苦战，酂侯终欲厌群情。平笼凤阙当秦岭，覆压鲸波撼渭城。后世莫加难逆料，建章才就又承明。唐宫闻说是隋宫，一竭勤劳一享功。始信经营能取俭，后来缔构转为工。翔鸾栖凤连云表，拾翠承香结绮同。风景不殊朝市变，短沙零乱语秋蛩。
关中怀古·其一
作者：汪广洋
朝代：明
体裁：七言律诗

驻车丰邑镐池东，想像周家帝业隆。紫凤碧梧栖正稳，朱弦清庙奏何工。分藩终拟蛮畿服，治象初悬魏阙崇。习俗更闻勤稼穑，只今谁不颂豳风。
关中怀古·其三
作者：汪广洋
朝代：明
体裁：七言律诗

未央宫殿七年成，武库宏开列绣楹。高祖不忘尝苦战，酂侯终欲厌群情。平笼凤阙当秦岭，覆压鲸波撼渭城。后世莫加难逆料，建章才就又承明。
关中怀古·其二
作者：汪广洋
朝代：明
体裁：七言律诗

缭绕阿房观阙崇，旌旗五丈建当中。万人曾和千人唱，一世焉知二世终。水落石鲸埋碧草，露寒金狄泣秋风。酒池炙树皆尘土，无复离宫复道通。
关中怀古·其四
作者：汪广洋
朝代：明
体裁：七言律诗

唐宫闻说是隋宫，一竭勤劳一享功。始信经营能取俭，后来缔构转为工。翔鸾栖凤连云表，拾翠承香结绮同。风景不殊朝市变，短沙零乱语秋蛩。
再过崤关
作者：汪广洋
朝代：明
体裁：七言绝句

尽说崤陵路最艰，一年犹得两回还。姚崇片石孤撑立，寂寞苍烟杳霭间。
再过曲江九成台有感
作者：汪广洋
朝代：明
体裁：七言律诗

闻说重华巡狩日，六龙遥驻九成台。山川高下难为险，风气淳庞自此开。渺渺苍梧云在望，嗈嗈丹穴凤曾来。令人不尽怀思处，一道澄江碧似苔。
再过江阴观镏琪写竹
作者：汪广洋
朝代：明
体裁：七言绝句

镏琪素得洋州谱，写竹真如写草书。尚忆澄江旧游地，雨中烧笋食鲥鱼。
再过西省
作者：汪广洋
朝代：明
体裁：五言律诗

云集款芳渚，星言送去轺。敢烦君命重，不惮宦途遥。故邑将期到，西山复见招。簿书如易就，当别在明朝。
写兴
作者：汪广洋
朝代：明
体裁：五言绝句

彭蠡惊涛急，匡庐积翠重。东林潇洒地，只合卧云松。
写兴
作者：汪广洋
朝代：明
体裁：七言绝句

谢豹花开满岭红，空濛晓雨湿春丛。看山不尽行人意，处处东风啼郭公。
写兴
作者：汪广洋
朝代：明

谢豹花开满岭红，空蒙晓雨湿春丛。看山不尽行人意，处处东风啼郭公。
写兴寄诸友
作者：汪广洋
朝代：明

小字蝇头枉费辞，祗将田赋较公私。秋风江馆闻鸡起，不是青绫夜直时。版籍披寻百两馀，职方诸史进徐徐。不眠终夜坐风雨，争似扬雄校鲁鱼。
写兴寄诸友·其一
作者：汪广洋
朝代：明
体裁：七言绝句

小字蝇头枉费辞，祗将田赋较公私。秋风江馆闻鸡起，不是青绫夜直时。
写兴寄诸友·其二
作者：汪广洋
朝代：明
体裁：七言绝句

版籍披寻百两馀，职方诸史进徐徐。不眠终夜坐风雨，争似扬雄校鲁鱼。
农家乐示宁国县官
作者：汪广洋
朝代：明
体裁：古风

农家乐，农家有田负城郭。枯桑回青杨柳黄，手把犁锄事东作。城中近有能长官，官税民徭务从薄。吾农但愿风雨时，打鼓催耕转村落。千仓万仓输到官，跻彼公堂献康爵。三冬闭门吃饱饭，谁人得似农家乐。
凉州曲
作者：汪广洋
朝代：明
体裁：七言绝句

琵琶初调古《凉州》，万壑风泉指下流。好是开元无事日，玉宸宫里按新秋。
凉州曲
作者：汪广洋
朝代：明

琵琶初调古《凉州》，万壑风泉指下流。好是贞元无事日，玉宸宫里按新秋。
凌歊台
作者：汪广洋
朝代：明
体裁：古风

姑溪城北西风起，台构荒凉俯秋水。美人罢妆鸾镜尘，宫树长年落红紫。我思宋祖行乐时，五云不尽来軿辎。锦筝银瑟度华月，碧纱翠羽生微飔。当时美人坐台上，绿水青山互相向。野禽曾遂烟际来，翻得丛中数声唱。美人于今去不还，白云夜夜愁空山。空山唯有石泉水，彷佛清泠鸣佩环。台前野老头如雪，但云台构民脂血。请君当歌慷慨辞，毋俾今人继前辙。
凌歊台
作者：汪广洋
朝代：明

姑溪城北西风起，台构荒凉俯秋水。美人罢妆鸾镜尘，宫树长年落红紫。我思宋祖行乐时，五云不尽来軿辎。锦筝银瑟度华月，碧纱翠羽生微飔。当时美人坐台上，绿水青山互相向。野禽曾遂烟际来，翻得丛中数声唱。美人於今去不还，白云夜夜愁空山。空山唯有石泉水，彷佛清泠鸣佩环。台前野老头如雪，但云台构民脂血。请君当歌慷慨辞，毋俾今人继前辙。
函谷关
作者：汪广洋
朝代：明
体裁：七言绝句

树木阴森虎夜号，行人愁杀路峣岰。谁家鸡唱寒烟里，举首东方太白高。
初夏
作者：汪广洋
朝代：明
体裁：七言律诗

纨扇盈盈剪越罗，麦秋时候转清和。云飞城郭烟中远，星散渔家水际多。小树暮天收白蜡，平芜晴日放新鹅。南州高士亭前客，尤爱沧浪第一歌。
别刘希敬
作者：汪广洋
朝代：明
体裁：七言律诗

与君同理扬州棹，卧看长天入翠微。何事杜陵伤远别，不如范蠡赋东归。春风小店梨花发，宿雨疏林燕子飞。惆怅临溪一杯酒，銮江江上日晖晖。
别刘希敬
作者：汪广洋
朝代：明

与君同里扬州棹，卧看长天入翠微。何事杜陵伤远别，不如范蠡赋东归。春风小店梨花发，宿雨疏林燕子飞。惆怅临溪一杯酒，銮江江上日晖晖。
别知己
作者：汪广洋
朝代：明
体裁：古风

北风吹征帆，飘飘西南驰。山川聿修阻，霜露忽凄其。今我远行迈，岂不念岁时。岁时岂不念，简书良在兹。翩彼晨飞鸿，翱翔亦何之。感我同袍友，戚戚怀仳离。仳离虽可怀，觞酒当载持。各言崇令德，金石以为期。
到星源闻子敬王指挥得众心且番阳有归附意赋诗为赠
作者：汪广洋
朝代：明
体裁：七言律诗

歙山群倚翠云梯，仰见长城堞雉齐。陆抗已闻羊祜德，伏波安受子阳稽。松堂夜色摇书幌，板屋寒更送鼓鼙。还忆肩舆旧游地，江东形胜似巴西。
南韶
作者：汪广洋
朝代：明
体裁：七言律诗

皇恩旷荡被南陲，岭徼间关遂坦夷。谕俗正询司马传，观风当见召公诗。山厨和壳蒸粳稻，驿路含浆食荔枝。故老不忘乡丈德，年年来祭曲江祠。
历下亭临眺
作者：汪广洋
朝代：明
体裁：七言律诗

海子山头历下亭，旧时台榭倚空青。济南山水多佳丽，工部文章最典型。绕径落花风瑟瑟，隔窗啼鸟树冥冥。素琴拟待横秋月，看取游鱼夜出听。
历下秋夕
作者：汪广洋
朝代：明
体裁：五言律诗

掖垣嘉禾秀，秋实何其蕃。天迥月争彩，风凉露渐繁。疏蛩鸣唧唧，惊鹊去翻翻。坐久愈岑寂，幽怀谁共言。
双柏篇赠陈景仁
作者：汪广洋
朝代：明
体裁：古风

桐川官舍有双柏，岁久苍髯森森立。蜿蜒古干蟠蛟龙，礧砢蜷根错金石。长风万里海峤来，怒挟鲸涛撼虚碧。万木已就衰，百卉亦改色。轇轕玄阴互开辟，尔乃不受霜雪迫。使君独好事，十月南省还驻车。官舍颇清暇，起坐正在双柏间。天空鹤巢云渺渺，月冷子落秋斑斑。况当桐川岁时晏，农务告成官事閒。默然冠带憩晴日，对此想像缓民难。岂惟耽彼乐，聊复怡尔颜。君不闻召公美化行南国，手抚甘棠重游息。后来歌咏思不忘，爱树真如爱其德。又不闻潘岳出宰河阳城，种花满城花昼明。河阳小治亦稍辑，尚有简牍书令名。君才远抱岁寒节，逸气孤骞凛冰雪。明堂大开需栋梁，引领相期继前辙。只今兵革动四方，天地苍茫日流血。朝廷求治安，丞相揽英杰。君乎君乎当勉㫋，毋以哦松事清绝。为君长歌双柏篇，白露萧萧滴凉月。
句曲山中
作者：汪广洋
朝代：明
体裁：七言绝句

闻说昌阳可引年，便从句曲种秋烟。茅家兄弟如相识，赠我明珠百颗圆。
召赴京师别豫章
作者：汪广洋
朝代：明

天子图全念用兵，国公承命任专征。不烦麾下驱驰日，已定山东七十城。自古庙堂求胜算，只今河洛遂欢迎。小臣愧乏旬宣力，愿竭愚衷答圣明。五年三复被纶音，倚注唯专感激深。充国岂疏屯塞策，马周终许报君心。风云际会成今古，日月昭融实鉴临。历历楚山遥在目，壮歌明发大江浔。
召赴京师别豫章·其一
作者：汪广洋
朝代：明
体裁：七言律诗

天子图全念用兵，国公承命任专征。不烦麾下驱驰日，已定山东七十城。自古庙堂求胜算，只今河洛遂欢迎。小臣愧乏旬宣力，愿竭愚衷答圣明。
召赴京师别豫章·其二
作者：汪广洋
朝代：明
体裁：七言律诗

五年三复被纶音，倚注唯专感激深。充国岂疏屯塞策，马周终许报君心。风云际会成今古，日月昭融实鉴临。历历楚山遥在目，壮歌明发大江浔。
合江亭晚眺
作者：汪广洋
朝代：明
体裁：五言律诗

二水澄白练，一亭延素秋。聊为庾公啸，因效子长游。月色泻尊俎，剑光冲斗牛。更须舒老眼，西北有高楼。
君子慎所择
作者：汪广洋
朝代：明
体裁：古风

君子慎所择，结交当结心。苟不易所守，忧患实相任。在昔管鲍氏，友爱殊独深。意气一见许，乃能轻万金。桓桓松与柏，托根泰山阴。玄冬冰霰集，郁郁自成林。维泽有兰茝，苾芬思可纫。岂比榛蘖丛，凋瘁易相寻。所以君子交，愈久愈足钦。吐词罄肝胆，炯然同照临。夫何庸俗徒，徇习等浮沈。兹意邈难写，浩歌弹素琴。
和子常赵聘君诗韵
作者：汪广洋
朝代：明
体裁：七言律诗

圣人予夺严书法，曾托春秋二百年。世道久嗟鸣凤后，王纲深著获麟先。闭门纂述无虚日，直笔光华动烛天。还忆低头拜东野，紫阳山色落窗前。
和陶员外主敬韵
作者：汪广洋
朝代：明
体裁：五言律诗

相国深图治，郎官早见亲。每膺前席夜，曾属后车尘。种竹思仪凤，将书究获麟。忧时生白发，迥比向来新。
咸阳道中
作者：汪广洋
朝代：明
体裁：七言绝句

五陵原上路漫漫，瘦马行吟日半竿。归思好如南去雁，强冲风色过长安。
哀蛩吟
作者：汪广洋
朝代：明

西风院落无人语，白露泠泠滴秋宇。仰见月明河汉高，咿轧哀蛩弄机杼。咿轧咿轧机杼鸣，绮窗飞度玉梭轻。同声合奏思无限，万绪千端织不成。芳兰夕气浮金井，宝鸭沉烟翠衿冷。荡子从军去不归，妾身抱恨愁孤影。此时此夜闻此声，更长梦短难为情。银缸暗击玉钗碎，锦瑟斜移金雁横。金雁斜横飞不起，漫索余音满人耳。梨云化作阳台梦，家书望绝湘江鲤。湘江水流东复深，荡子不归劳妾心。故将鲛人万斛泪，写入哀蛩肠断吟。
哀蛩吟
作者：汪广洋
朝代：明
体裁：古风

西风院落无人语，白露泠泠滴秋宇。仰见月明河汉高，咿轧哀蛩弄机杼。咿轧咿轧机杼鸣，绮窗飞度玉梭轻。同声合奏思无限，万绪千端织不成。芳兰夕气浮金井，宝鸭沉烟翠衿冷。荡子从军去不归，妾身抱恨愁孤影。此时此夜闻此声，更长梦短难为情。银釭暗击玉钗碎，锦瑟斜移金雁横。金雁斜横飞不起，漫索馀音满人耳。梨云化作阳台梦，家书望绝湘江鲤。湘江水流东复深，荡子不归劳妾心。故将鲛人万斛泪，写入哀蛩肠断吟。
啄木
作者：汪广洋
朝代：明
体裁：古风

啄木啄木，尔何为乎碌碌。朝飞茂林，夕飞丛麓。倚利觜而斧坚，索虫蚁以充腹。其役何劳，其得何足。秋风烟陇嘉禾熟，胡不从之啄金粟。
喜友得除
作者：汪广洋
朝代：明
体裁：五言律诗

拜命荣何极，来旬事绝难。中天移列宿，西郡得能官。露重兰蕤碧，风高柏子寒。思君旧游地，谁与更盘桓。
喜平苏州兼得家书二首
作者：汪广洋
朝代：明

五年烦睿思，万国系安危。训武修文日，擒充戮窦时。卿云垂烂漫，彩凤下葳蕤。更喜河南北，壶浆待六师。京国书来报，苏州事已完。慈亲膺寿考，诸弟喜平安。稽首瞻天舞，焚香对日观。圣恩何以答，铭刻在忠肝。
喜平苏州兼得家书二首·其一
作者：汪广洋
朝代：明
体裁：五言律诗

五年烦睿思，万国系安危。训武修文日，擒充戮窦时。卿云垂烂漫，彩凤下葳蕤。更喜河南北，壶浆待六师。
喜平苏州兼得家书二首·其二
作者：汪广洋
朝代：明
体裁：五言律诗

京国书来报，苏州事已完。慈亲膺寿考，诸弟喜平安。稽首瞻天舞，焚香对日观。圣恩何以答，铭刻在忠肝。
四禽言
作者：汪广洋
朝代：明

不如归去，游子天涯断肠处。瞿塘峡口风浪喧，祈连山头冰雪聚。不如归去。提葫芦，沽美酒，富贵於人复何有。人生行乐不及时，坐见朱颜成白首。提葫芦，沽美酒。蚕老乏妇，舍北舍南春已暮。小麦渐渐大麦黄，缲车挂壁尘生釜。蚕老乏妇。行不得也哥哥，巫山路遥湘水多。桂树丛幽啼虎豹，桃花浪阔喧蛟鼍。行不得也哥哥。
四禽言·其一
作者：汪广洋
朝代：明
体裁：古风

不如归去，游子天涯断肠处。瞿塘峡口风浪喧，祈连山头冰雪聚。不如归去。
四禽言·其三
作者：汪广洋
朝代：明
体裁：古风

蚕老乏妇，舍北舍南春已暮。小麦渐渐大麦黄，缲车挂壁尘生釜。蚕老乏妇。
四禽言·其二
作者：汪广洋
朝代：明
体裁：古风

提葫芦，沽美酒，富贵于人复何有。人生行乐不及时，坐见朱颜成白首。提葫芦，沽美酒。
四禽言·其四
作者：汪广洋
朝代：明
体裁：古风

行不得也哥哥，巫山路遥湘水多。桂树丛幽啼虎豹，桃花浪阔喧蛟鼍。行不得也哥哥。
在省晚凉
作者：汪广洋
朝代：明
体裁：五言律诗

湿热愈炎炽，端居念远游。雷霆催急雨，海岱入清秋。素魄云中出，微凉叶底浮。汲泉供暝酌，扫地坐来幽。
壮游奉柬诸阁老
作者：汪广洋
朝代：明
体裁：古风

壮游吴楚外，扬舲溯天风。名山浮紫翠，大江走蛟龙。历览思超越，毛骨生冰雪。脱巾漉清湍，举手弄明月。明月悬青铜，古人难再逢。牛渚委陈迹，峨眉敛愁容。九华舞傞傞，窥见沧溟底。小孤立亭亭，徘徊女萝里。流宕番湖湄，峰峦愈出奇。幽深搆楼阁，峭绝挂猿猕。放意自陶写，援笔洒秋泚。神怪动窅冥，鱼鸟觉欣喜。路逢丹丘生，来自赤霞城。麻姑后飞舄，子晋迭吹笙。湖光潋滟开，云压蒲萄绿。狂引黄金罍，笑歌紫芝曲。左蠡素相得，当湖忽见迎。扬澜平一掌，中有鼋鼍行。振衣扳鹊巢，扪萝践苔石。厓气凌空青，松花坠阶白。举首匡庐下，调笑烟霞间。屡会复屡往，今往几时还。丛兰被路蹊，芳草萦涧谷。长飙和鸣鸐，迸泉惊饮鹿。须臾面五老，邀我山之阳。授我长生诀，兼遗洞玄章。问我从东来，迢遥泛鲸波。三山得无恙，十洲近如何。傍招广成子，俯挹山中老。鲤鱼跃大江，鹓鸾下天沼。待以青精饭，酌以白玉浆。乖龙左耳润，吠犬灵苗香。渴乌渐敛翼，拭目增晚碧。朵朵金芙蓉，凭虚落胸臆。西南挺奇异，江湖驰伟观。披披古兰若，丹灵耀巑岏。尝闻远法师，坚坐东林下。还许陶渊明，共结白莲社。又闻李太白，酷爱香炉峰。长安卸尘鞅，欲归巢云松。往事既云远，顾我复来此。濯泉坐树阴，下洗巢由耳。绿发双青瞳，采芳留我行。我行欲不行，月高猿夜声。西山招我游，明日过湖水。笑隔南浦云，遥谢数君子。
壮游奉简诸阁老
作者：汪广洋
朝代：明

壮游吴楚外，扬舲溯天风。名山浮紫翠，大江走蛟龙。历览思超越，毛骨生冰雪。脱巾漉清湍，举手弄明月。明月悬青铜，古人难再逢。牛渚委陈迹，蛾眉敛愁容。九华舞傞傞，窥见沧溟底。小孤立亭亭，徘徊女萝里。流宕鄱湖湄，峦峰愈出奇。幽深构楼阁，峭绝挂猿狝。放意恣陶写，援笔洒秋泚。神怪动窈冥，鱼鸟觉欣喜。路逢丹丘生，来自赤霞城。麻姑后飞舄，子晋迭吹笙。湖光潋滟开，云压蒲萄绿。狂引黄金罍，啸歌紫芝曲。左蠡素相得，当湖忽见迎。扬澜平一掌，中有鼋鼍行。振衣板鹘巢，扪萝践苔石。崖气凌空青，松花坠阶白。举首匡庐下，调笑烟霞间。屡会复屡往，今往几时还。丛兰被路蹊，芳草萦涧谷。长飙和鸣鹤，迸泉惊饮鹿。须臾面五老，邀我山之阳。授我长生诀，兼遗洞玄章。问我从东来，迢遥泛鲸波。三山得无恙，十洲近如何。旁招广成子，俯挹山中老。鲤鱼跃天江，鹓鸾下天沼。待以青精饭，勺以白玉浆。乖龙左耳润，吠犬灵苗香。渴乌渐敛翼，拭目增晚碧。朵朵金芙蓉，凭虚落胸臆。西南挺奇异，江湖驰伟观。披披古兰若，丹垩耀巑岏。尝闻远法师，坚坐东林下。还许陶渊明，共结白莲社。又闻李太白，酷爱香炉峰。长安卸尘鞅，欲归巢云松。往事既云远，顾我复来此。濯泉坐繁阴，下洗巢由耳。绿发双青童，采芳留我行。我行欲不行，月高猿夜声。西山招我游，明日过湖水。笑隔南浦云，遥谢数君子。
夕景
作者：汪广洋
朝代：明
体裁：五言绝句

水树和烟生，人家傍沙语。孤帆何处来，惊凫去如雨。
夜分
作者：汪广洋
朝代：明
体裁：五言律诗

好雨涤烦暑，夜分浑是秋。沙明疑见雪，月上可行舟。凉气侵床榻，清风入柁楼。浣花村里客，只合住沧州。
夜坐用郭奎韵
作者：汪广洋
朝代：明
体裁：七言律诗

江城子夜动悲歌，海内交游近若何。愁到寒蛩啼露草，喜占乾鹊下庭柯。谢安好为图经济，王粲虚劳叹轗轲。与子出门天欲曙，马头斜月淡银河。
夜泊临江城下
作者：汪广洋
朝代：明
体裁：五言律诗

维舟近清樾，坐爱江水深。飞雨忽沾席，凉风吹满林。当歌发慷慨，访旧纵登临。聊以写绿绮，因之清我心。
夜泊扬子桥
作者：汪广洋
朝代：明

扬子桥头夜泊船，水波才定月初圆。不眠细数经行日，笑隔东风又一年。
夜泊昌邑逢程照磨
作者：汪广洋
朝代：明
体裁：七言律诗

两年不见程广陵，一见照人眉宇青。念乱每嗟鱼雁隔，谈诗还喜蛟龙听。白门酒好不易得，昌邑山多曾屡经。夜分舟子忽长往，令我相忆愁复醒。
夜泊杨子桥
作者：汪广洋
朝代：明
体裁：七言绝句

杨子桥头夜泊船，水波才定月初圆。不眠细数经行日，笑隔东风又一年。
夜直与架阁栾秉德期孙伯融不至
作者：汪广洋
朝代：明
体裁：古风

双立碧玉瓶，对酌紫薇省。长风吹翠梧，初月下金井。幽怀郁未开，短发醉慵整。夜分群籁沉，窗虚烛花冷。
夜过丛山关
作者：汪广洋
朝代：明
体裁：七言绝句

山黑怕闻猿啸哀，关门鱼钥报重开。健儿把烛更深立，争道前年使客来。
夜过回岐驿
作者：汪广洋
朝代：明
体裁：七言绝句

乱石滩头发棹歌，断猿啼月夜如何。白头司马青衫湿，应比江州泪更多。
夜过宝应县
作者：汪广洋
朝代：明
体裁：七言律诗

满湖风浪拍堤沙，雪压黄芦没钓槎。卧听隔船歌白苧，起来和月岸乌纱。故乡近别无多地，归梦应知己到家。何日弟兄携子侄，海天烟雨艺桑麻。
夜过宝应驿
作者：汪广洋
朝代：明
体裁：七言绝句

短篷风急雨声多，浓墨堆云水拍河。坐久不闻钟鼓报，向人数问夜如何。
夜过江州伪汉故都
作者：汪广洋
朝代：明
体裁：七言律诗

此地当年建翠华，歌钟云沸五侯家。眼前谁是池中物，身后徒为井底蛙。午夜长风催桂楫，满江明月浸芦花。琵琶哀怨今安在，惟有荒城寄宿鸦。
夜过落星石
作者：汪广洋
朝代：明
体裁：五言律诗

今夕兴不浅，月高湖水平。稳乘白鹞子，直到豫章城。山酒开孤寂，洞箫闻数声。匡庐青未了，相近眼偏明。
大汶口
作者：汪广洋
朝代：明
体裁：五言律诗

传云大汶口，秋夏水平洲。一雨稍成滞，众山皆合流。我来闲饮马，谁谓不容舟。无数盘陀石，冲波回万牛。
大港口
作者：汪广洋
朝代：明
体裁：五言绝句

夜宿大港口，月林闻露蝉。稳抛船尾缆，莫近浅沙边。
大祀
作者：汪广洋
朝代：明
体裁：古风

维皇建有极，庚戌值时康。二气迭敷宣，允若协雨旸。季秋成物际，报祀礼有常。扫地事明荐，穹庐列两行。鼓钟宿在悬，玉帛灿成筐。陶匏湛醴齐，大登具牛羊。匪侈礼物丰，贵在诚意将。今夕乃佳夕，天高露气凉。微云散晻霭，众星罗纵横。济济百执事，念兹靡或忘。金门少焉辟，和鸾鸣声扬。旂常纷左右，燔燎弥耿光。宸旒俨祗肃，对越位中央。八音倡律吕，佾舞节趋跄。所举靡不修，所及靡不臧。川岳永流峙，风云倏低昂。神灵符肸响，鉴假达膻芗。锡福何简简，降福何穰穰。既灌隶雍彻，精诚合一堂。愿祈亿万年，礿祀及蒸尝。载歌周颂篇，庸拟被乐章。
大祀
作者：汪广洋
朝代：明

维皇建有极，庚戌值时康。二气迭敷宣，允若协雨旸。季秋成物际，报祀礼有常。扫地事明荐，穹庐列两行。鼓钟宿在悬，玉帛灿成筐。陶匏湛醴齐，大登具牛羊。匪侈礼物丰，贵在诚意将。今夕乃佳夕，天高露气凉。微云散晻霭，众星罗纵横。济济百执事，念兹靡或忘。金门少焉辟，和鸾鸣声扬。旂常纷左右，燔燎弥耿光。宸旒俨祗肃，对越位中央。八音倡律吕，佾舞节趋跄。所举靡不修，所及靡不臧。川岳永流峙，风云倏低昂。神灵符肸响，鉴假达膻芗。锡福何简简，降福何穰穰。既灌？雍彻，精诚合一堂。愿祈亿万年，礿祀及蒸尝。载歌周颂篇，庸拟被乐章。
大祀圜丘喜甘露降应制
作者：汪广洋
朝代：明
体裁：七言排律

至节圜丘祀颢穹，先期法驾幸斋宫。山纡紫气排双阙，日射红云拥六龙。八表清明群动喜，一诚感格百灵从。露垂甘液凝珠颗，松偃香蕤合翠幪。凡物均沾神物化，天心允与帝心通。绝胜宝瓮陈终夕，奚待金茎倚半空。汉苑醴泉非旨美，梁园瑞雪谩形容。小臣际遇承恩泽，涓滴何能答九重。
大飨
作者：汪广洋
朝代：明
体裁：古风

诸侯谨述职，方伯敬来同。后世尚斯典，往古有遗风。维兹献岁始，大钧妙化工。川泳云飞间，罔不被薰融。至尊垂衣裳，隽髦蔚景从。土宇日已广，民物日已丰。匪文莫附远，匪武孰成功。不有劝赉美，恩意何由通。乃命行大飨，礼数极雍雍。三公相左右，百辟叙西东。祥飙临宁来，旭日当天红。佳肴荐修脯，旨酒酌春缸。舞干何孑孑，击鼓何鼕鼕。丽曲被朱弦，清磬和考钟。尊卑同一欢，遭遇靡易逢。岂惟浃和乐，厚在肃仪容。自昔周室时，君臣期令终。颂歌咏凫鹥，锡予赋彤弓。其庆何绵绵，其音何沨沨。所以亿万载，慨念思无穷。小臣奏雅章，稽首对九重。
太华奇迹三首
作者：汪广洋
朝代：明

仙人白玉掌，半出五云间。好去寻芝草，移栽王屋山。华岳万年松，盘盂小可容。清泠一勺水，苍翠起蛟龙。玉井落青天，天开五色莲。自从采华实，又是几千年。
太华奇迹三首·其一
作者：汪广洋
朝代：明
体裁：五言绝句

仙人白玉掌，半出五云间。好去寻芝草，移栽王屋山。
太华奇迹三首·其三
作者：汪广洋
朝代：明
体裁：五言绝句

玉井落青天，天开五色莲。自从采华实，又是几千年。
太华奇迹三首·其二
作者：汪广洋
朝代：明
体裁：五言绝句

华岳万年松，盘盂小可容。清泠一勺水，苍翠起蛟龙。
太和县
作者：汪广洋
朝代：明
体裁：七言律诗

淮河西与蔡河接，八百里程无一家。废邑经年埋草莽，遗民何处梦桑麻。蝉声呜咽沿堤柳，狼迹纵横匝路沙。唯有伤心旧时物，毁垣高倚夕阳斜。
奉旨咏五明马
作者：汪广洋
朝代：明
体裁：五言律诗

九尺风神异，五花春色明。璠玙装络脑，珠贝结繁缨。雾滃来天沼，星驰过石城。千金逢伯乐，一顾未为轻。
奉旨咏白兔
作者：汪广洋
朝代：明
体裁：七言律诗

桫椤阴里捣灵砂，不使黄尘一点加。立向月中霜脱颖，行过桂底雪生花。赤乌翔集非专美，丹凤来仪足并誇。解得长生保贞素，洁身长近玉皇家。
奉旨行冬至朝贺礼
作者：汪广洋
朝代：明
体裁：七言律诗

宝扇初开雉影圆，鸡人唱彻听胪传。两京云集千官拥，万国春从一气先。酒进玉杯承湛露，乐当金阙奏钧天。小臣际遇惭无补，愿拟南山颂万年。
奉旨讲宾之初筵
作者：汪广洋
朝代：明
体裁：古风

维周临九有，运祚何其昌。本支既蕃衍，道化亦流行。粤若卫武公，展也令誉彰。耄年儆畏深，罔敢贻怠荒。反躬益淬厉，托言敷雅章。朝夕冀相接，寤寐耿弗忘。爰思庸为诗，燕飨礼极臧。苟不究终始，曷能鬯抑扬。时维肆筵日，冠盖来煌煌。秩然宾主分，蔚然鹓凤翔。俎豆陈左右，肴核荐馨香。旅酬倡欢虞，八音迭铿锵。惟云在和乐，毋以踰太康。请观嘉会初，靡不罄所飨。史臣相我右，监官佐我傍。容止慎有节，语言矜有常。终希蹈矩矱，勿为德之凉。所以古君子，勉勉念自强。迨兹礼物既，宁莫怀所往。三爵稍不识，主宾实傍徨。峨峨弁倾侧，傞傞舞趋跄。喧笑四座起，谑浪殊未央。遽俾出童羖，而为中心伤。所以古君子，兢兢恒自将。矧今创造始，风云动八方。凡我百执事，岂不负责望。般乐诚怠傲，流连乃荒亡。屏翰既有托，启居在不遑。至尊宵旰间，文武翕弛张。揽辔奠民庶，驻车问贤良。匮抽金石封，取鉴法殷汤。上以继神圣，下以息抢攘。刍荛亦何幸，培植纡宠光。焉知作者意，讽咏悉其详。据经掇训诂，庶几于佛彷。天容俨垂霁，诸老赋颙卬。拜手稽首书，愚衷见毫芒。彤庭扇微飙，白楮浮清霜。晴槐转午影，尧日正舒长。
奉旨讲宾之初筵
作者：汪广洋
朝代：明

维周临九有，运祚何其昌。本支既蕃衍，道化亦流行。粤若卫武公，展也令誉彰。耄年儆畏深，罔敢贻怠荒。反躬益淬厉，托言敷雅章。朝夕冀相接，寤寐耿弗忘。爰思庸为诗，燕飨礼极臧。苟不究终始，曷能鬯抑扬。时维肆筵日，冠盖来煌煌。秩然宾主分，蔚然鹓凤翔。俎豆陈左右，肴核荐馨香。旅酬倡欢虞，八音迭铿锵。惟云在和乐，毋以踰太康。请观嘉会初，靡不罄所飨。史臣相我右，监官佐我傍。容止慎有节，语言矜有常。终希蹈矩矱，勿为德之凉。所以古君子，勉勉念自强。迨兹礼物既，宁莫怀所往。三爵稍不识，主宾实傍徨。峨峨弁倾侧，傞傞舞趋跄。喧笑四座起，谑浪殊未央。遽俾出童羖，而为中心伤。所以古君子，兢兢恒自将。矧今创造始，风云动八方。凡我百执事，岂不负责望。般乐诚怠傲，流连乃荒亡。屏翰既有托，启居在不遑。至尊宵旰间，文武翕弛张。揽辔奠民庶，驻车问贤良。匮抽金石封，取鉴法殷汤。上以继神圣，下以息抢攘。刍荛亦何幸，培植纡宠光。焉知作者意，讽咏悉其详。据经掇训诂，庶几於佛彷。天容俨垂霁，诸老赋颙卬。拜手稽首书，愚衷见毫芒。彤庭扇微飙，白楮浮清霜。晴槐转午影，尧日正舒长。
奉旨讲宾之初筵
作者：汪广洋
朝代：明

维周临九有，运祚何其昌。本支既蕃衍，道化亦流行。粤若卫武公，展也令誉彰。耄年儆畏深，罔敢贻怠荒。反躬益淬砺，托言敷雅章。朝夕冀相接，寤寐耿弗忘。爰思庸为诗，燕响礼极明。苟不究终始，曷能鬯抑扬。时维肆筵日，冠盖来煌煌。秩然宾主分，蔚然鹓凤翔。俎豆陈左右，肴核荐馨香。旅酬倡欢虞，八音迭铿锵。惟云在和乐，毋以逾大康。请观嘉会初，靡不罄所飨。史臣相我右，监官佐我傍。容止慎有节，语言矜有常。终希蹈矩矱，勿为深之凉。所以古君子，勉勉念自强。迨兹礼物既，宁莫怀所往。三爵稍不识，主宾实傍徨。峨峨弁倾侧，傞傞舞趍跄。喧笑四座起，谑浪殊未央。遽俾出童羖，而为中心伤。所以古君子，兢兢恒自将。矧今创造始，风云动八方。凡我百执事，岂不负责望。般乐诚怠傲，流连乃荒亡。屏翰既有托，启居在不遑。至尊宵旰间，文武翕弛张。揽辔奠民庶，驻车问贤良。匮抽金石封，取鉴法殷汤。上以继神圣，下以息抢攘。濆荛亦何幸，培植纡宠光。焉知作者意，讽咏悉其详。据经掇训诂，庶几于佛仿。天容俨垂霁，诸老赋颙卬。拜手稽首书，愚衷见毫芒。彤庭扇征飙，白楮浮清霜。晴槐转午影，尧日正舒长。
奉旨赋天泽润兵渡江之初
作者：汪广洋
朝代：明
体裁：七言律诗

采石矶头一苇过，远驱云雾逐星河。九江水阔鱼龙盛，万国春初雨露多。香挹旗旄纷綵色，恩流草木藉光和。洗兵会值崇文教，那用重赓夜宿歌。
奉简两司诸公
作者：汪广洋
朝代：明
体裁：古风

夙昔被宠遇，寝兴恒不遑。况膺喉舌司，宁不怀慨慷。鸡鸣奋臂起，颠倒揽衣裳。谟谋虑未周，咨询患未详。兴言策我马，载月冒严霜。于以思补报，于以思赞襄。顾瞻银台门，众星罗耿光。长松结翠盖，叠阁峙鸾翔。皇皇多士集，孰不希令望。如麟瑞郊薮，如凤出朝阳。舒徐大廷下，珂佩锵琳琅。谠论备原委，亹亹各有章。方兹励图治，昭哉崇俊良。弥纶贵有道，惭愧非我长。忧与事交至，惕然热中肠。展也古君子，示我以周行。一言勤在公，载言歆对扬。声教由此宣，风气由此张。用是慎黾勉，稽首终激昂。勿为甘素飧，中心徒永伤。
姑苏台有感
作者：汪广洋
朝代：明
体裁：七言律诗

何事夫差日渐淫，都将兴废付登临。霸图反手归尝胆，醉魄流涎属捧心。台土尚存芳草合，鹿麋空卧古苔深。唯应胥口波涛急，百折东流感至今。
学静斋为镇抚易贵赋
作者：汪广洋
朝代：明
体裁：五言律诗

唯我习静者，登君学静斋。竹阴笼小径，草色上闲阶。默对芳春景，渐消远客怀。吟馀清兴惬，鸣鸟更喈喈。
宋景濂承旨致仕还金华
作者：汪广洋
朝代：明

力操铅椠代櫜鞬，赞翊无如子独贤。璧水屡游来后学，瀛洲高步领群仙。乞归际遇明良日，近侍从容二十年。况有儿孙能继武，凤凰池上羽毛鲜。巾车久不到潜溪，溪上筼筜个个齐。玉检金封劳纪述，石田茅屋称幽栖。贺公共喜荣归老，疏傅谁言早见几。此去东南形胜处，知君一一有新题。
宋景濂承旨致仕还金华·其一
作者：汪广洋
朝代：明
体裁：七言律诗

力操铅椠代櫜鞬，赞翊无如子独贤。璧水屡游来后学，瀛洲高步领群仙。乞归际遇明良日，近侍从容二十年。况有儿孙能继武，凤凰池上羽毛鲜。
宋景濂承旨致仕还金华·其二
作者：汪广洋
朝代：明
体裁：七言律诗

巾车久不到潜溪，溪上筼筜个个齐。玉检金封劳纪述，石田茅屋称幽栖。贺公共喜荣归老，疏傅谁言早见几。此去东南形胜处，知君一一有新题。
宝鸡县
作者：汪广洋
朝代：明
体裁：七言绝句

渭河霜满水如苔，一县人家半草莱。唯有秋风酸枣木，淡烟深锁斗鸡台。
宣城道中二首
作者：汪广洋
朝代：明

雨花台下承明发，尽日王维画里行。到此溪山愈幽绝，令人想见谢宣城。万壑长风吹老髯，轻云时送雨廉纤。暂停候馆拈春碧，爱杀春盘野荠甜。
宣城道中二首·其一
作者：汪广洋
朝代：明
体裁：七言绝句

雨花台下承明发，尽日王维画里行。到此溪山愈幽绝，令人想见谢宣城。
宣城道中二首·其二
作者：汪广洋
朝代：明
体裁：七言绝句

万壑长风吹老髯，轻云时送雨廉纤。暂停候馆拈春碧，爱杀春盘野荠甜。
宴会清堂
作者：汪广洋
朝代：明
体裁：六言诗

胜日大开东阁，临池旋取鲜鳞。只为梅花合醉，不须风雨留人。
宴建德南楼
作者：汪广洋
朝代：明

绮席张新宴，华裾纵合欢。蔗浆调碧盌，鱼鲙缕冰盘。高阁宜开晚，轻衣不受寒。坐闻弹锦瑟，凉月在阑干。
宴建德南楼
作者：汪广洋
朝代：明
体裁：五言律诗

绮席张新宴，华裾纵合欢。蔗浆调碧碗，鱼鲙缕冰盘。高阁宜开晚，轻衣不受寒。坐闻弹锦瑟，凉月在阑干。
宿井山废寺四首
作者：汪广洋
朝代：明

一井深藏数百家，半宜榛栗半宜茶。可怜兵后谁为主，唯有长松寄宿鸦。四壁云山拥翠屏，上方零落锁寒扃。祇缘丧乱无虚日，颠倒琅函贝叶经。涧水泠泠响石溪，旧时亭馆半高低。杜鹃尽有伤春泪，啼到山深不忍啼。破屋哀哀啼老孀，祗因兵后又年荒。一家十口存无二，废尽门前陌上桑。
宿井山废寺四首·其一
作者：汪广洋
朝代：明
体裁：七言绝句

一井深藏数百家，半宜榛栗半宜茶。可怜兵后谁为主，唯有长松寄宿鸦。
宿井山废寺四首·其三
作者：汪广洋
朝代：明
体裁：七言绝句

涧水泠泠响石溪，旧时亭馆半高低。杜鹃尽有伤春泪，啼到山深不忍啼。
宿井山废寺四首·其二
作者：汪广洋
朝代：明
体裁：七言绝句

四壁云山拥翠屏，上方零落锁寒扃。祇缘丧乱无虚日，颠倒琅函贝叶经。
宿井山废寺四首·其四
作者：汪广洋
朝代：明
体裁：七言绝句

破屋哀哀啼老孀，祗因兵后又年荒。一家十口存无二，废尽门前陌上桑。
宿嘉祥县
作者：汪广洋
朝代：明
体裁：五言律诗

落日临兹境，萧条太古初。十年逢水溢，一县尽巢居。地迥鱼龙盛，山空草木疏。渺无涯涘处，何以事耕锄。
宿宁国县
作者：汪广洋
朝代：明
体裁：七言绝句

宁国城中听雨眠，元龙楼阁半青天。翻疑句曲山中夜，万壑松涛落枕边。
宿宁国山家
作者：汪广洋
朝代：明
体裁：七言绝句

夹路苍松锁暮霞，满溪流水带寒沙。荆扉不掩云长住，此是山中静者家。
宿宣城山家
作者：汪广洋
朝代：明
体裁：五言律诗

委曲疑无路，幽深别有天。偶披青嶂入，得与白云眠。树密巢归鸟，溪回响暗泉。草堂终夜寂，高枕听鸣弦。
宿慈云寺
作者：汪广洋
朝代：明
体裁：古风

悟生本无象，所设诚幻境。览兹古兰若，稍独眷脩整。金碧开焜煌，庄严丽高迥。开士弥天秀，见趣一何颖。跏趺畅鸿音，种种得要领。我昔闻马祖，说法最驰骋。空青雨花落，钵盂豢龙醒。迨今古道场，屹屹万山顶。信美二三子，冲素抱孤耿。于马憩微凉，兼遂扣綮肯。扫地燃妙香，汲泉试奇茗。扩哉闻未闻，融液在俄顷。长松挂宝月，坐见浮图影。蝠出檐溜深，蛩鸣砌阴冷。宵分始就寐，怵然发幽省。
宿浦江钱氏山居
作者：汪广洋
朝代：明

乔木苍然者，如君有几家。安居忘岁月，适意在烟霞。对客开春酒，当门扫落花。万方从战伐，全不废生涯。四壁暮山紫，千章春树齐。若人忘世故，筑室住岩西。静日看云出，开帘听鸟啼。客来携子侄，随意阅新题。
宿浦江钱氏山居·其一
作者：汪广洋
朝代：明
体裁：五言律诗

乔木苍然者，如君有几家。安居忘岁月，适意在烟霞。对客开春酒，当门扫落花。万方从战伐，全不废生涯。
宿浦江钱氏山居·其二
作者：汪广洋
朝代：明
体裁：五言律诗

四壁暮山紫，千章春树齐。若人忘世故，筑室住岩西。静日看云出，开帘听鸟啼。客来携子侄，随意阅新题。
宿益门镇
作者：汪广洋
朝代：明
体裁：七言绝句

横鸡岭木撼清秋，关隘连云控益州。指点烟深最高处，驿程将近草凉楼。
寄孔博士
作者：汪广洋
朝代：明
体裁：五言律诗

畴昔同趋召，鸡鸣候启扉。联章门下进，并马月中归。掖树啼乌早，风花委路微。相望隔千里，目断楚云飞。
寄崔元初
作者：汪广洋
朝代：明
体裁：五言律诗

晴轩种竹罢，好月到窗时。坐我长松下，歌君流水诗。墓田归野雀，疏雨落山葵。偶值南来使，殷勤寄所思。
寄崔元初
作者：汪广洋
朝代：明

晴轩种竹罢，好月到窗时。坐我长松下，歌君流水诗。暮田归野雀，清雨落山葵。偶遇南来使，殷勤寄所思。
寄权都事
作者：汪广洋
朝代：明
体裁：七言律诗

忆昔池头倡和诗，相逢曾是去年时。每惭司马恒多病，不及扬雄善属辞。积雨山城凝怅望，青春幕府重论思。想应珂佩珊珊日，芍药当阶午影迟。
寄王益
作者：汪广洋
朝代：明
体裁：七言绝句

独立汀洲采白蘋，暖风晴日正愁人。江东倘有平安字，早晚携书愿卜邻。
寄省中诸老
作者：汪广洋
朝代：明
体裁：五言律诗

台衡森列宿，伊迩紫薇垣。诸老临清地，匡时在直言。醴泉方浩瀚，凤鸟任腾骞。我独南征久，年来忆故园。
寄西掖诸友
作者：汪广洋
朝代：明
体裁：五言律诗

玉箫吹凤凰，关月写沧浪。故国几时到，高楼今夜长。候虫啼露壁，凉叶下银床。无限怀人意，裁诗远寄将。
寄陈佥事
作者：汪广洋
朝代：明
体裁：五言律诗

露白团秋草，天凉悲晚蛩。怀人当永夜，看月上疏桐。边候烽传息，畬田岁喜丰。了知巡历罢，双旆引归骢。
寄陈佥事
作者：汪广洋
朝代：明

露白团秋草，天凉悲晚蛩。怀人当永夜，看月上疏桐。边堠烽传息，畲田岁喜丰。了知巡历罢，双旆引归骢。
寒食过桃花潭观拜扫者
作者：汪广洋
朝代：明
体裁：七言绝句

桃花潭上锦模糊，号泣青天海欲枯。愧我亲茔在淮土，五年不得洒松酤。
寓兴
作者：汪广洋
朝代：明
体裁：五言律诗

落日一樽酒，壮歌淮蔡间。停杯爱云水，解带对溪山。野旷月初出，鸟鸣心自閒。稍晴湍濑急，百丈费跻攀。
寓史相故宅用郭奎夜吟韵
作者：汪广洋
朝代：明
体裁：古风

金张第宅连云树，凤筦鹍弦语春雾。尊前月落人未眠，门外乌啼天欲曙。秋风萧萧吹客衣，堂上主人胡不归。雕垣粉剥野鼠窜，夹道草深官马稀。呜呼蜉蝣朝生悲暮死，荆卿长歌手挟匕。鹿门乃有庞德公，白头采芝近乡里。
对竹
作者：汪广洋
朝代：明
体裁：五言绝句

我家湖水上，长与竹为邻。今夜月明里，相看如故人。
对菊答友生
作者：汪广洋
朝代：明
体裁：古风

江郭秋已阑，风气日馀肃。虫鸣遍衰草，音响亦何促。閒处积素抱，无以娱心目。喜君林壑彦，遗我柴桑菊。把玩开晴轩，芳枝动幽馥。靡靡含朝晖，疏疏间寒绿。瓶罂置美酒，相命屡往复。吐词不在繁，累觞须再续。宁云乏珍羞，聊因荐芳蔌。持此宣冲襟，爱之比良玉。掇英知永年，殷勤为君祝。
小孤山
作者：汪广洋
朝代：明
体裁：五言律诗

海门第一关，苍翠五云间。阴雨蛟龙出，晴天鹳鹤还。江声舂夜寂，草色带春殷。欲往临危顶，因之望故山。
山中清隐图
作者：汪广洋
朝代：明
体裁：七言绝句

王屋山前云气多，濯濯水流幽涧阿。青松白石有如此，岁久不归生薜萝。
山有湫
作者：汪广洋
朝代：明
体裁：古风

山有湫云蓊郁风飕飕，乃在章贡之阳崆峒之幽。湫波冰浸石骨底，阴森树木相绸缪。上有千丈之翠壁，下有百尺之苍虬。神奇鬼怪变恍惚，驱逐雷雨无停留。今年五六月，稻禾乾欲死。嗷嗷章贡民，束手坐待毙。嗟哉兵困馀，何以复如此。山湫有灵听我言，尔虬宅兹久蜿蜒。安危同境忧乐然，宁不一出为我民周旋。坐令膏泽遍四海，力挽凶岁成丰年。山有湫，生云烟。
山行
作者：汪广洋
朝代：明
体裁：六言诗

溪光静如白练，山色碧似朝霞。最是一春好处，雨晴人采新茶。
山行三首
作者：汪广洋
朝代：明

前村后村溪水涸，大树小树梅花开。一双野鹤避人去，四壁云山傍马来。米家图画不易得，今日见山如见之。偶上层峦纵游目，不知驻马已多时。曾闻东掖郎官说，七郡好山如米多。松风吹衣水流急，疑在王官谷里过。
山行三首·其一
作者：汪广洋
朝代：明
体裁：七言绝句

前村后村溪水涸，大树小树梅花开。一双野鹤避人去，四壁云山傍马来。
山行三首·其三
作者：汪广洋
朝代：明
体裁：七言绝句

曾闻东掖郎官说，七郡好山如米多。松风吹衣水流急，疑在王官谷里过。
山行三首·其二
作者：汪广洋
朝代：明
体裁：七言绝句

米家图画不易得，今日见山如见之。偶上层峦纵游目，不知驻马已多时。
岭南喜得家书
作者：汪广洋
朝代：明
体裁：五言律诗

稽首开书札，倾心想面颜。一官居岭徼，万里别乡关。最喜慈亲健，都忘两鬓斑。尤闻小儿女，日日望回还。
岭南新秋
作者：汪广洋
朝代：明
体裁：五言律诗

繁吹动秋声，天凉海气清。深杯行竹叶，高枕傲桃笙。晚树依微出，晴波潋滟明。醉来还自得，觉我在蓬瀛。
岭南杂咏·其九
作者：汪广洋
朝代：明
体裁：七言绝句

番禺南望渺烟波，怪底鱼龙出没多。顷刻风霆飞白昼，黑云拖雨过牂牁。
岭南杂咏·其二
作者：汪广洋
朝代：明
体裁：七言绝句

岛屿潮来日欲曛，聱牙蛮蛋动成群。挐舟尽入沙湾泊，为避犁头海上云。
岭南杂咏·其五
作者：汪广洋
朝代：明
体裁：七言绝句

牂牁流水碧潺潺，潮落湖生草木閒。一片海云吹不起，越人遥指是厓山。
岭南杂咏·其八
作者：汪广洋
朝代：明
体裁：七言绝句

村团社日喜晴和，铜鼓齐敲唱海歌。都道二年生计足，五收蚕茧两收禾。
岭南杂咏·其四
作者：汪广洋
朝代：明
体裁：七言绝句

石鼎微熏茉梨香，椰瓢满贮荔支浆。木棉花落南风起，五月交州海气凉。
岭南杂录三十首
作者：汪广洋
朝代：明

一剑南来两鬓星，肩舆随处看丹青。那知庾岭梅边客，却上交州海角亭。岛屿潮来日欲曛，聱牙蛮蜑动成群。拿舟尽入沙湾泊，为避犁头海上云。海滨朝夕易炎凉，湿气蒸人沁薄裳。昨日崖州有船到，满城争买白槟榔。石鼎微熏茉莉香，椰瓢满贮荔枝浆。木绵花落南风起，五月交州海气凉。牂牁流水碧潺潺，潮落潮生草木閒。一片海云吹不起，越人遥指是崖山。春意亭凉酒满杯，昔人遗刻尚崔嵬。亭前几树黄皮熟，日日莺啼数百回。雁翅城东涌怒涛，外洋水长蜑船高。莫言昨夜南风急，今日登盘有海蚝。吉贝衣单木屐轻，晚凉门外蹋新晴。相逢故旧无多语，解说边垆骨董羹。山溪款獞爱喧哗，垢面文身到处家。试问年年事何事，强弓劲弩旧生涯。倔强冯陵距海垠，半为鱼鳖半为尘。只今编户闻声教，遗类何由辨马人。鱼盐蛮蜑托为生，狭路逢人便弄兵。见说官曹巡逻急，卖刀买犊也归耕。谁跨鲸鲵斩断虹，海波飞立瘴云空。阇婆真蜡船收澳，知是来朝起飓风。谩把金钗品价高，荔枝端不让樱桃。若教李白谙风味，甘分南州脱锦袍。澹白轻红斗剪裁，紫薇终不占先开。如今烂漫炎天里，剩有春风座上来。番禺南望渺烟波，怪底鱼龙出没多。顷刻风霆飞白昼，黑龙拖雨过牂牁。南海庙前花草新，波罗垂实雨频频。遐荒只爱求奇气，两两来看种树人。云色蛮笺傲薛涛，斗南楼上海天高。都将陆贾千年事，付与江淹五色毫。凉风吹雨海门来，一洗蛮烟瘴雾开。回望帝京家万里，懒教人下越王台。花覆禅房刻漏迟，妙香浮动碧莲池。月明风细菩提落，想是南能出定时。海上安期去不来，石门花落又花开。几时相约骑黄鹄，烂醉秋风玉镜台。白云山上白云飞，腾达年来与愿违。鹤发慈亲应记忆，岭南游子几时归。啸弹长铗出秦川，又入蛮乡扫瘴烟。寄语凤凰台上客，别来五见月团圆。榕树阴阴集暮鸦，竹深人静似仙家。芭蕉小苑垂双实，茉莉南州压万花。玉液池边夏木青，石屏台上晚风轻。道人心静不知暑，默坐焚香待月明。越盐如雪赛吴盐，藷蓣初肥竹笋甜。何事眉山苏太守，只将双蟹较团尖。罗浮山下葛洪家，遗履轩前尚种花。邓岳早能参妙契，也从勾漏觅丹砂。村团社日喜晴和，铜鼓齐敲唱海歌。都道一年生计足，五收蚕茧两收禾。海隅风俗似朱陈，嫁娶从来只近邻。椰子槟榔供纳采，祖孙头白每相因。不输租税不忧贫，缚屋边崖浅洞人。争捕蚺蛇邀远客，旋浇糟粕送比邻。蛮落人家厌食鱼，儿孙生长不知书。桄榔满种缘山逻，翡翠新收越海墟。
岭南杂录三十首·其一
作者：汪广洋
朝代：明

一剑南来两鬓星，肩舆随处看丹青。那知庾岭梅边客，却上交州海角亭。
岭南杂录三十首·其七
作者：汪广洋
朝代：明
体裁：七言绝句

雁翅城东涌怒涛，外洋水长蜑船高。莫言昨夜南风急，今日登盘有海蚝。
岭南杂录三十首·其九
作者：汪广洋
朝代：明
体裁：七言绝句

山溪款獞爱喧哗，垢面文身到处家。试问年年事何事，强弓劲弩旧生涯。
岭南杂录三十首·其二
作者：汪广洋
朝代：明

岛屿潮来日欲曛，聱牙蛮蜑动成群。拿舟尽入沙湾泊，为避犁头海上云。
岭南杂录三十首·其二十
作者：汪广洋
朝代：明
体裁：七言绝句

海上安期去不来，石门花落又花开。几时相约骑黄鹄，烂醉秋风玉镜台。
岭南杂录三十首·其二十一
作者：汪广洋
朝代：明
体裁：七言绝句

白云山上白云飞，腾达年来与愿违。鹤发慈亲应记忆，岭南游子几时归。
岭南杂录三十首·其二十七
作者：汪广洋
朝代：明

村团社日喜晴和，铜鼓齐敲唱海歌。都道一年生计足，五收蚕茧两收禾。
岭南杂录三十首·其二十三
作者：汪广洋
朝代：明
体裁：七言绝句

榕树阴阴集暮鸦，竹深人静似仙家。芭蕉小苑垂双实，茉莉南州压万花。
岭南杂录三十首·其二十九
作者：汪广洋
朝代：明
体裁：七言绝句

不输租税不忧贫，缚屋边崖浅洞人。争捕蚺蛇邀远客，旋浇糟粕送比邻。
岭南杂录三十首·其二十二
作者：汪广洋
朝代：明
体裁：七言绝句

啸弹长铗出秦川，又入蛮乡扫瘴烟。寄语凤凰台上客，别来五见月团圆。
岭南杂录三十首·其二十五
作者：汪广洋
朝代：明
体裁：七言绝句

越盐如雪赛吴盐，藷蓣初肥竹笋甜。何事眉山苏太守，只将双蟹较团尖。
岭南杂录三十首·其二十八
作者：汪广洋
朝代：明
体裁：七言绝句

海隅风俗似朱陈，嫁娶从来只近邻。椰子槟榔供纳采，祖孙头白每相因。
岭南杂录三十首·其二十六
作者：汪广洋
朝代：明
体裁：七言绝句

罗浮山下葛洪家，遗履轩前尚种花。邓岳早能参妙契，也从勾漏觅丹砂。
岭南杂录三十首·其二十四
作者：汪广洋
朝代：明
体裁：七言绝句

玉液池边夏木青，石屏台上晚风轻。道人心静不知暑，默坐焚香待月明。
岭南杂录三十首·其五
作者：汪广洋
朝代：明

牂牁流水碧潺潺，潮落潮生草木閒。一片海云吹不起，越人遥指是崖山。
岭南杂录三十首·其六
作者：汪广洋
朝代：明
体裁：七言绝句

春意亭凉酒满杯，昔人遗刻尚崔嵬。亭前几树黄皮熟，日日莺啼数百回。
岭南杂录三十首·其十
作者：汪广洋
朝代：明
体裁：七言绝句

倔强冯陵距海垠，半为鱼鳖半为尘。只今编户闻声教，遗类何由辨马人。
岭南杂录三十首·其十一
作者：汪广洋
朝代：明
体裁：七言绝句

鱼盐蛮蜑托为生，狭路逢人便弄兵。见说官曹巡逻急，卖刀买犊也归耕。
岭南杂录三十首·其十七
作者：汪广洋
朝代：明
体裁：七言绝句

云色蛮笺傲薛涛，斗南楼上海天高。都将陆贾千年事，付与江淹五色毫。
岭南杂录三十首·其十三
作者：汪广洋
朝代：明
体裁：七言绝句

谩把金钗品价高，荔枝端不让樱桃。若教李白谙风味，甘分南州脱锦袍。
岭南杂录三十首·其十九
作者：汪广洋
朝代：明
体裁：七言绝句

花覆禅房刻漏迟，妙香浮动碧莲池。月明风细菩提落，想是南能出定时。
岭南杂录三十首·其十五
作者：汪广洋
朝代：明

番禺南望渺烟波，怪底鱼龙出没多。顷刻风霆飞白昼，黑龙拖雨过牂牁。
岭南杂录三十首·其十八
作者：汪广洋
朝代：明
体裁：七言绝句

凉风吹雨海门来，一洗蛮烟瘴雾开。回望帝京家万里，懒教人下越王台。
岭南杂录三十首·其十六
作者：汪广洋
朝代：明
体裁：七言绝句

南海庙前花草新，波罗垂实雨频频。遐荒只爱求奇气，两两来看种树人。
岭南杂录三十首·其十四
作者：汪广洋
朝代：明
体裁：七言绝句

澹白轻红斗剪裁，紫薇终不占先开。如今烂漫炎天里，剩有春风座上来。
岭南杂录（十首）
作者：汪广洋
朝代：明
体裁：七言绝句

一剑南来两鬓星，肩舆随处看丹青。岂知庾岭梅边客，却上交州海角亭。
岭南杂录（十首）
作者：汪广洋
朝代：明

倔强凭陵距海垠，半为鱼鳖半为尘。
只今编户闻声教，遗类何由辨马人。
岭南杂录（十首）
作者：汪广洋
朝代：明
体裁：七言绝句

吉贝衣单木屐轻，晚凉门外蹋新晴。相逢故旧无多语，解说边垆骨董羹。
岭南杂录（十首）
作者：汪广洋
朝代：明

榕树阴阴集莫鸦，竹深人静似仙家。
芭蕉小苑垂双实，茉莉南州压万花。
岭南杂录（十首）
作者：汪广洋
朝代：明
体裁：七言绝句

海滨朝夕易炎凉，湿气蒸人沁薄裳。昨日崖州有船到，满城争买白槟榔。
岭南杂录（十首）
作者：汪广洋
朝代：明

牂牁流水碧潺潺，潮落潮生草木闲。
一片海云吹不起，越人遥指是厓山。
岭南杂录（十首）
作者：汪广洋
朝代：明
体裁：七言绝句

石鼎微熏茉莉香，椰瓢满贮荔枝浆。木绵花落南风起，五月交州海气凉。
岭南杂录（十首）
作者：汪广洋
朝代：明
体裁：七言绝句

蛮落人家厌食鱼，儿孙生长不知书。桄榔满种缘山逻，翡翠新收越海墟。
岭南杂录（十首）
作者：汪广洋
朝代：明
体裁：七言绝句

谁跨鲸鲵斩断虹，海波飞立瘴云空。阇婆真蜡船收澳，知是来朝起飓风。
岭南残腊遣怀
作者：汪广洋
朝代：明
体裁：七言律诗

一麾长忆出南京，万里车书载笔行。驿路通关疑陇蜀，人家濒海似蓬瀛。三冬地暖花争发，半夜鸡鸣潮又生。公馆莫言岑寂甚，草虫啾唧到天明。
岭南道中
作者：汪广洋
朝代：明

过尽梅关路，滩行喜顺流。潖江元到海，横石不容裛。岭树垂红果，汀沙聚白鸥。从来交广地，还是古扬州。
岭南道中
作者：汪广洋
朝代：明
体裁：五言律诗

过尽梅关路，滩行喜顺流。潖江元到海，横石不容辀。岭树垂红果，汀沙聚白鸥。从来交广地，还是古扬州。
峄山
作者：汪广洋
朝代：明
体裁：五言律诗

言从邾子国，行过峄易山。地迥烟霞古，天低紫翠殷。纪城人已去，辽海鹤应还。闻道秦碑在，颠崖老树间。
峄州
作者：汪广洋
朝代：明
体裁：五言律诗

世乱遭多难，斯民苦屡迁。山围邹子国，草上汉儒阡。王事催归日，寒天逢暮年。二疏遗庙在，不得久周旋。
峡石口
作者：汪广洋
朝代：明
体裁：七言绝句

斩断灵鳌劈两崖，汤汤淮水自西来。信非天遣神工助，大禹何缘凿得开。
席中用赵子常诗韵赠鲁志敏
作者：汪广洋
朝代：明

白发近如春草生，可恨十年成底名。鸡鸣拔剑背灯舞，风雨草堂销客情。山城驻马四十日，斗酒日饮飞将军。龙居近报有鸣凤，讵可不往求一闻。紫阳隐者卧癯鹤，大雪闭门书获麟。鲁连高谊在老眼，极意放歌俱绝尘。
席中用赵子常诗韵赠鲁志敏·其一
作者：汪广洋
朝代：明
体裁：七言绝句

白发近如春草生，可恨十年成底名。鸡鸣拔剑背灯舞，风雨草堂销客情。
席中用赵子常诗韵赠鲁志敏·其三
作者：汪广洋
朝代：明
体裁：七言绝句

紫阳隐者卧癯鹤，大雪闭门书获麟。鲁连高谊在老眼，极意放歌俱绝尘。
席中用赵子常诗韵赠鲁志敏·其二
作者：汪广洋
朝代：明
体裁：七言绝句

山城驻马四十日，斗酒日饮飞将军。龙居近报有鸣凤，讵可不往求一闻。
幽远亭
作者：汪广洋
朝代：明
体裁：古风

曲阳城外佳林苑，翠竹苍松夹清浅。诛茆飞构凌窅冥，伫目幽观极深远。李侯伯仲神仙人，棣花辉映兰玉春。当时起坐此亭上，挥洒翰墨成天真。一别流光去如水，亭榭荒凉日倾圮。松楸偃蹇双墓间，狐兔纵横夕阳里。迩来感慨江之东，白云知子来秋空。神悽意怆思莫极，为把浊酒临北风。
广陵怀旧
作者：汪广洋
朝代：明

官柳阴阴锁汴桥，暖催晴绿上兰挠。花迎后土依然在，人去东风不可招。紫陌渐稀春试马，青楼殊绝夜吹箫。回看烽火连云起，应使江淹叹寂寥。
广陵怀旧
作者：汪广洋
朝代：明
体裁：七言律诗

官柳阴阴锁汴桥，暖催晴绿上兰桡。花吟后土依然在，人去东风不可招。紫陌渐稀春试马，青楼殊绝夜鸣箫。回看烽火连云起，应使江淹笑寂寥。
归耕叟
作者：汪广洋
朝代：明
体裁：五言律诗

轩冕若为累，田园信可耕。宁知静者意，不类旷达情。过江逢雨歇，穿林闻鸟鸣。得酒亦复醉，陶然终此生。
征妇词
作者：汪广洋
朝代：明
体裁：五言律诗

夫当戍关塞，妾重事姑嫜。见月惊离别，裁衣欲寄将。泪先金剪落，心逐茧丝长。想得仓庚语，归时日载阳。
得杭州从侄璧书
作者：汪广洋
朝代：明

自我离乡井，于今十六年。汝亲罹丧乱，诸叔困颠连。痛哭春江树，将书暮雨前。几时㩦汝辈，归种水西田。
得杭州从侄璧书
作者：汪广洋
朝代：明
体裁：五言律诗

自我离乡井，于今十六年。汝亲罹丧乱，诸叔困颠连。痛哭春江树，将书暮雨前。几时携汝辈，归种水西田。
得风
作者：汪广洋
朝代：明
体裁：五言律诗

拜命趋归日，沿流喜顺风。雨帆皆得意，直下大江东。神物潜幽宅，灵妃敞閟宫。啸歌横短槊，历览气何雄。
忆建业
作者：汪广洋
朝代：明
体裁：五言律诗

江城秋宴日，公馆雨来时。纵得陶潜酒，难浇宋玉悲。浦云寒易湿，汀草暝先知。何以长干道，悠悠我所思。
忠勤楼诸老夜直予时守省作诗二章寄之
作者：汪广洋
朝代：明

西掖延秋爽，高楼倚太清。玉绳当座转，银汉近人明。上相思经济，诸公任老成。不知前席夜，曾话及苍生。¤
忠勤楼诸老夜直余时守省作诗寄之
作者：汪广洋
朝代：明

西掖延秋爽，高楼倚太清。玉绳当坐转，银汉近人明。上相思经济，诸公任老成。不知前席夜，曾语及苍生。画省夜不寤，起行双树间。遥闻唳孤鹤，清响落空山。凉露徐徐下，秋云故故还。从来事幽览，颇与意相关。耿耿众星白，漫漫长夜寒。万方犹事武，一榻岂容安。零露沾琴席，高梧下井阑。永怀何以托，诗罢动猗兰。
忠勤楼诸老夜直余时守省作诗寄之·其一
作者：汪广洋
朝代：明
体裁：五言律诗

西掖延秋爽，高楼倚太清。玉绳当坐转，银汉近人明。上相思经济，诸公任老成。不知前席夜，曾语及苍生。
忠勤楼诸老夜直余时守省作诗寄之·其三
作者：汪广洋
朝代：明
体裁：五言律诗

耿耿众星白，漫漫长夜寒。万方犹事武，一榻岂容安。零露沾琴席，高梧下井阑。永怀何以托，诗罢动猗兰。
忠勤楼诸老夜直余时守省作诗寄之·其二
作者：汪广洋
朝代：明
体裁：五言律诗

画省夜不寤，起行双树间。遥闻唳孤鹤，清响落空山。凉露徐徐下，秋云故故还。从来事幽览，颇与意相关。
快阁
作者：汪广洋
朝代：明
体裁：七言律诗

西昌杰阁连城阙，胜日登临足快哉。楚岭重遮岚气合，赣江遥递浪声来。涪翁诗思排云汉，坡老词华被草莱。欲把一尊酹明月，夜深还上最高台。
怀陈教授并序
作者：汪广洋
朝代：明
体裁：七言律诗

于湖春日草萋萋，十五年前忆旧题。幸际盛时开幕府，愧无长策及青齐。江城四月杨花过，公馆三更杜宇啼。念子不眠增感慨，越山迢递水云低。
慈湖矶
作者：汪广洋
朝代：明

溪山素与人事绝，胜地何缘得美名。大抵一诚能格物，昆虫草木总为荣。慈湖矶上白云飞，慈湖矶下游子归。祇为年年事奔走，寸心何以报春晖。
慈湖矶·其一
作者：汪广洋
朝代：明
体裁：七言绝句

溪山素与人事绝，胜地何缘得美名。大抵一诚能格物，昆虫草木总为荣。
慈湖矶·其二
作者：汪广洋
朝代：明
体裁：七言绝句

慈湖矶上白云飞，慈湖矶下游子归。祇为年年事奔走，寸心何以报春晖。
憎王孙
作者：汪广洋
朝代：明
体裁：古风

王孙尔为何代客，陵谷变迁归不得。衣冠毁裂不似人，放浪形骸恣飘忽。春山高高春树苍，尔乃结党成跳踉。山下有田多百谷，尔复蹂践不得将。喧呼万状绝可恶，见人亵狎乃所长。我独嗟尔类，不如狗与彘。狗彘犹能依附人，尔何为乎自轻弃。
戏马台
作者：汪广洋
朝代：明
体裁：古风

咸阳宫中惊走鹿，海内豪强起争逐。高才疾足谁得之，楚霸垂涎几上肉。彭城南面高高台，吐气扬眉跃马来。揽辔翻疑迸星电，据鞍了不动尘埃。行人侧目高台路，底信君王戏驰骛。宁知酷意事鞭箠，要取乾坤归独步。忆昨驰向鸿门中，张乐左邀隆准翁。凡马谁令俱辟易，真龙天实启英雄。项庄拔剑当筵喜，百二山河酒杯里。焉知旁有樊将军，怒发冲冠壮心起。翩然得势腾苍鹰，坐使雕鹗笑不应。手中玉斗碎如雪，帐底貔貅冷若冰。事机一去竟莫举，盖世拔山皆谬语。虞姬痛别难再逢，乌骓欲逝从何许。老我平生怀古心，触目兴嗟爱远临。西游七泽云梦水，东践三齐泰华岑。北来独立高台上，范增之坟屹相向。黄河到海不复清，此意令人绝悲怆。
扬州
作者：汪广洋
朝代：明
体裁：五言律诗

忆昔曾游地，于今有几家。湿云缠戍鼓，高柳聚城鸦。玄鹤去无迹，绿芜愁更赊。盈盈江上月，何处照琼花。
拟铜雀伎
作者：汪广洋
朝代：明
体裁：五言律诗

燕赵女如玉，轻盈掌上身。翠眉长不扫，怅望西陵人。酒阑歌舞罢，台榭坐生尘。怨入漳河水，悠悠秋复春。
挟弹图
作者：汪广洋
朝代：明
体裁：五言绝句

宫树已闻莺，王孙挟弹行。金丸非爱惜，为尔好音声。
捕鱼图为萧楚芳赋
作者：汪广洋
朝代：明
体裁：古风

落花溶溶江水春，江上好山如故人。两髯局蹐事辛苦，举网截江遮巨鳞。容仪颇亦类古雅，匪特临流羡渔者。天机妙发毫素间，画师岂是无心写。一髯长操百尺竿，一髯屹立当风湍。后先指示若为语，得失所系何其难。绿发小儿殊不痴，解带默默临清漪。偶然一饮坐树下，鳣鲔有无初不期。君不见任公子，汎汎扬州弄云水。六鳌驾出海上来，未必竿头能致此。又不见张志和，啸歌紫芝坐绿莎。一丝风月亘终古，眼底屑屑浮云过。览君此图动深省，世间万事鱼戏鼎。唯有渭川姜子牙，直钩下钓苍波冷。
排闷
作者：汪广洋
朝代：明
体裁：五言律诗

布衣不任事，恒似涉风波。况值经营际，其如会计何。长官忧见骂，小吏厌相过。翻忆秋池上，临书换白鹅。
新秋用赠省中诸友
作者：汪广洋
朝代：明
体裁：七言律诗

画戟森严粉署开，沛然灵雨洗氛埃。数峰晚翠云边出，万斛秋涛树杪来。齐鲁衣冠逢治日，国家文武萃英才。欲凭高处舒吟啸，还忆年时上凤台。
明发
作者：汪广洋
朝代：明

膏车待明发，逶迤上河梁。亲朋罗祖饯，冠盖灿成章。迟予良缱绻，都门犹在望。条风被原隰，春日当载阳。鸣鸟余好音，杂葩纷众芳。鲂鱼始登荐，旨酒屡充觞。既醉复赆言，欲去故徬徨。维周仲山甫，王命慎所将。夙夜无有懈，庶几终允臧。斯言启深省，勖哉何日忘。
明发
作者：汪广洋
朝代：明
体裁：古风

膏车待明发，逶迤上河梁。亲朋罗祖饯，冠盖灿成章。迟予良缱绻，都门犹在望。条风被原隰，春日当载阳。鸣鸟馀好音，杂葩纷众芳。鲂鱼始登荐，旨酒屡充觞。既醉复赆言，欲去故徬徨。维周仲山甫，王命慎所将。夙夜无有懈，庶几终允臧。斯言启深省，勖哉何日忘。
明发
作者：汪广洋
朝代：明
体裁：古风

迂拙本所尚，谬膺时见知。高车踵华要，岂不日求思。徂春历西垣，托以国藩维。兹辰溯东鲁，重以民命司。抚已揆中素，忧感积如丝。简书遽临门，我何敢迟迟。仆夫具行装，明发大江湄。朋情念远别，临饯难为辞。好风吹杨舟，旭日丽彩旗。流波渺东注，缅怀当若斯。圣明极高厚，疏浅谅何为。
春日闻莺
作者：汪广洋
朝代：明
体裁：五言律诗

旭日丽宝树，微风生绮罗。竹深凉翠合，莺转落红多。岑寂怀人处，间关奈尔何。岭南天气好，二月转清和。
晓发凌江
作者：汪广洋
朝代：明
体裁：七言绝句

苦竹坡头啼鹧鸪，淡烟疏雨暗平芜。过关喜得江风便，日日推篷看画图。
晓发睢阳
作者：汪广洋
朝代：明
体裁：七言绝句

霜重清寒透紫貂，睢阳城外发行轺。西风满目芦花白，疑是秋江上早潮。
晓度关山
作者：汪广洋
朝代：明
体裁：七言绝句

岭头丛木碍烟扉，石角枯藤挂客衣。杜宇为谁伤远别，满山都道不如归。
晓经豫章城东
作者：汪广洋
朝代：明

忽忽岁年暮，感我去乡思。临轩梳短发，缓辔过方池。野旷秋云淡，天凉露气滋。澹台遗冢在，谁与荐江篱。
晓经豫章城东
作者：汪广洋
朝代：明
体裁：五言律诗

忽忽岁年暮，感我去乡思。临轩梳短发，缓辔过方池。野旷秋云淡，天凉露气滋。澹台遗冢在，谁与荐江蓠。
晓过高邮喜乡人迎饯
作者：汪广洋
朝代：明
体裁：七言律诗

贺监南归酒正香，一斑才露鬓毛苍。最怜倾盖逢知己，曾敢扬眉过故乡。风约冻云开野色，月兼晴雪动湖光。旧时亲友多零落，长是教人忆断肠。
晚晴江上
作者：汪广洋
朝代：明
体裁：古风

江水鸭头绿，楚山螺髻青。鹧鸪啼不尽，花发树冥冥。微风汎兰桨，落日过松亭。胜境思弥惬，渔歌随处听。
晚晴江上
作者：汪广洋
朝代：明

江水鸭头绿，楚山螺髻青。鹧鸪啼不尽，花发树冥冥。微风泛兰桨，落日过松亭。胜境思弥惬，渔歌随处听。
晚过青河驿
作者：汪广洋
朝代：明
体裁：七言绝句

溯流西望渺如烟，黄帽齐将百丈牵。日暮雨来风浪恶，隔河挝鼓换官船。
曲江城
作者：汪广洋
朝代：明
体裁：七言绝句

曲江门外驻兰舟，目送行云独倚楼。风雨满城榕叶暗，岭南二月似三秋。
曲阜县
作者：汪广洋
朝代：明
体裁：七言律诗

狐兔纵横走夕阳，断篱荒径入牛羊。可怜东鲁成焦土，曾是西周奠故疆。汶泗尚馀春寂寂，龟蒙遥对晚苍苍。偶披荆棘怀前古，独有弦歌思激扬。
曲阜县
作者：汪广洋
朝代：明

狐？纵横走夕阳，断篱荒径入牛羊。可怜东鲁成焦土，曾是西周奠故疆。汶泗尚馀春寂寂，龟蒙遥对晚苍苍。偶披荆棘怀前古，独有弦歌思激扬。
曹州
作者：汪广洋
朝代：明
体裁：五言律诗

河北生灵苦，曹州最可哀。兵兴多在难，水溢屡为灾。蒿草侵城合，狐狸上冢来。伤心寥落地，一顾一徘徊。
月夜
作者：汪广洋
朝代：明
体裁：五言律诗

默坐百感集，高城初漏过。起行明月底，静看落叶多。候虫啼砌石，凉蛤沸池波。怀抱无由写，其如此夜何。
月夜同诸友酌
作者：汪广洋
朝代：明
体裁：五言律诗

休拨紫檀槽，且倾黄浊醪。凉天兼得月，我辈复持螯。彭蠡一杯大，匡庐半壁高。竹林潇洒地，应有醉山涛。
月夜登豫章南楼
作者：汪广洋
朝代：明
体裁：五言律诗

酷热不可敌，起登江上楼。焚香就华月，援琴弹素秋。高梧宿鸟下，芳蕙夕萤流。览物感时序，清笳发暝愁。
月夜过马嵬坡
作者：汪广洋
朝代：明
体裁：七言绝句

关月明明良夜何，秋风肠断马嵬坡。也应不为真妃惜，祇憾当初白骨多。
望嘉祥山
作者：汪广洋
朝代：明
体裁：五言律诗

放溜数百里，悠然才见山。凉风吹雨过，好鸟背人还。河水翻银浪，冈峦拥翠鬟。不知幽谷底，能得几家閒。
望嘉祥山
作者：汪广洋
朝代：明

放溜数百里，悠然才见山。凉风吹雨过，好鸟背人还。河水翻银浪，冈峦拥翠鬟。不知幽谷底，能得几家闲。
望嵩山
作者：汪广洋
朝代：明
体裁：五言律诗

巩洛纵游观，嵩山势郁盘。三呼开澒洞，四岳壮维翰。松偃彤霞古，云凝紫盖团。应当作霖雨，沾足救时难。
望梁昭明松林
作者：汪广洋
朝代：明
体裁：七言绝句

两江笳鼓竞分争，城郭全非草树平。十里茂林无恙色，贵池今日祀昭明。
朝日何曈曈
作者：汪广洋
朝代：明
体裁：古风

朝日何曈曈，澄辉丽华屿。众鸟欣已集，交交互鸣语。缅怀当来游，旌麾戒炎暑。楼船渡烟雾，弭节章之渚。章渚隘卑湿，夕气暝蒸雨。偃仰凭危阁，何以浣襟宇。适兹凉飙至，高蝉振鸣羽。清芬散川原，微澜动浦溆。谁云披景光，宁不感时序。独立畅余怀，驰思更延伫。
朱伯徽自溪南携酒至婺源山中兼示垂丝海棠醉
作者：汪广洋
朝代：明

一自朝云委路歧，春风吹梦托游丝。内家丛里分明见，仿佛盘旋立舞时。
朱伯徽自溪南携酒至婺源山中兼示垂丝海棠醉
作者：汪广洋
朝代：明

舞罢《霓裳》不耐娇，口脂微动酒初潮。
玉阑西畔春如海，拟倩东风整翠翘。
朱伯徽自溪南携酒至婺源山中兼示垂丝海棠醉中求赋七言
作者：汪广洋
朝代：明

一自朝云委路岐，春风吹梦托游丝。内家丛里分明见，彷佛盘旋立舞时。东家蝴蝶爱悠扬，不肯轻飞过短墙。剩买麝煤千百斛，暖薰浓抹到沉香。舞罢霓裳不奈娇，口脂微动酒初潮。玉阑西畔春如海，拟倩东风整翠翘。
朱伯徽自溪南携酒至婺源山中兼示垂丝海棠醉中求赋七言·其一
作者：汪广洋
朝代：明
体裁：七言绝句

一自朝云委路岐，春风吹梦托游丝。内家丛里分明见，彷佛盘旋立舞时。
朱伯徽自溪南携酒至婺源山中兼示垂丝海棠醉中求赋七言·其三
作者：汪广洋
朝代：明
体裁：七言绝句

舞罢霓裳不奈娇，口脂微动酒初潮。玉阑西畔春如海，拟倩东风整翠翘。
朱伯徽自溪南携酒至婺源山中兼示垂丝海棠醉中求赋七言·其二
作者：汪广洋
朝代：明
体裁：七言绝句

东家蝴蝶爱悠扬，不肯轻飞过短墙。剩买麝煤千百斛，暖薰浓抹到沉香。
杨澜阻风夜坐
作者：汪广洋
朝代：明
体裁：七言律诗

北风吹浪阻归舟，偶为杨澜数日留。几席清寒生薄暮，江湖长夏即深秋。天低星斗光芒出，月暗鱼龙自在游。坐待平明攀曲磴，远从匡阜望神州。
杨白花
作者：汪广洋
朝代：明
体裁：古风

杨白花尔何白荡，漾春心易南北美。人深宫愁捧心击，碎珊瑚为谁惜大。江东流，烟雾深，欲往从之思如织。
杨白花
作者：汪广洋
朝代：明
体裁：古风

杨白花，尔何白，荡漾春心易南北。美人深宫愁捧心，击碎珊瑚为谁惜。大江东流烟雾深，欲往从之思如织。
柬叶汇
作者：汪广洋
朝代：明
体裁：五言律诗

子独抱远器，澹然陶至情。素无圭组系，缅有林壑情。园涉爱嘉树，觞咏掇芳英。余亦忘机者，世纷非所婴。
柬孔都事
作者：汪广洋
朝代：明
体裁：五言律诗

一日不趋省，寸心何以安。开门偶自适，力疾强加餐。广野众星出，高城暝鼓残。思君进谒后，归骑北风寒。
柬宣城俞用中兼贻郡守
作者：汪广洋
朝代：明
体裁：七言律诗

闻君旅寓宣城日，绝似拾遗殊可怜。瘦蹇骑从官道侧，苦吟书遍草堂前。孤撑老气陵严武，特立贫交许郑虔。郡中况有贤知己，应是时时送酒钱。
柬朱伯徽
作者：汪广洋
朝代：明

紫陌山下朱徵士，白发近来垂满肩。清晨拄杖出门去，为斸昌阳求引年。隐君缚屋万山幽，一日不见如三秋。闭门高枕了世事，肯信人间有列侯。
柬朱伯徽·其一
作者：汪广洋
朝代：明
体裁：七言绝句

紫陌山下朱徵士，白发近来垂满肩。清晨拄杖出门去，为斸昌阳求引年。
柬朱伯徽·其二
作者：汪广洋
朝代：明
体裁：七言绝句

隐君缚屋万山幽，一日不见如三秋。闭门高枕了世事，肯信人间有列侯。
桃源郭外
作者：汪广洋
朝代：明
体裁：五言律诗

驱车大堤上，四顾多草莱。严吹崇朝止，层凌蔽岸来。行行思古道，故故立荒台。满目皆陈迹，聊将浊酒开。
梁城道中
作者：汪广洋
朝代：明
体裁：五言律诗

平原遗巨垒，云是古梁城。树木童童出，䲭鸢帖帖鸣。澄空来急吹，何处委芳英。往事随流水，凄然伤我情。
梁山泊
作者：汪广洋
朝代：明
体裁：五言律诗

河水滔滔阔，梁山奕奕雄。洪流连海外，巨镇拥齐东。石洞含晴霭，杨林进晚风。无因蹑飞屩，高处望龟蒙。
梁山矶
作者：汪广洋
朝代：明
体裁：古风

东梁山，西梁山，两山掎角江之湾。江流到山势转束，银潢直泻当天关。蛟龙宅其幽，鹰隼巢其间。沈雄讵能测，峭拔难为扳，旭日洞射青红殷。秋风刮地吹狂澜，拿舟上溯力愈艰。长篙脱手退即易，巨缆曲脊行何难。使人发可化为白，臂莫可以翰。烟霏林冥冥，石磴泥盘盘，悒郁坐此长悲叹。山边老翁如石顽，悬厓插木坐碧菅。钓丝万丈坠波底，问我西去何当还。劝我且舣舟，稍为半日留。讨论身外事，拂拭心上愁。向夜风雨矶上头，夔巴有客过我游。请言蜀道险，外此非所忧。蜀山之高，高不可与侔。青天相去不盈尺，猿猕夜号蛇倒泅。蜀江之深，深不可冥搜。阳侯谑浪骑黄牛，白帝来时驷苍虬。人生毋乃困羁绊，到此亦复从所由。世间夷险本一致，我心坦坦成安流，我心坦坦成安流。俛首谢翁言，铭刻在肝肺。迟明采兰叶，中流漾晴霁。回望梁山矶，烟深两眉翠。
梅信
作者：汪广洋
朝代：明
体裁：七言律诗

双江十月寻君处，记得巡檐索笑歌。往事依稀常在念，暗香消息近如何。閒凭南雁传冰雪，试扣东风向薜萝。来复定期当七日，政缘驿使寄声多。
梅杖为西霞霍维肃赋
作者：汪广洋
朝代：明
体裁：七言律诗

铮铮古干锵鸣铁，拄到西湖浅水涯。素质可能韬玉润，溜皮犹自著霜华。临风倚竹幽香在，和月敲门瘦影斜。一段阳春旧清致，等閒来伴老西霞。
梅花图
作者：汪广洋
朝代：明
体裁：七言绝句

赣江去国数千里，曾对梅花忆故人。今日归来看图画，一枝寒玉更精神。
梅魁
作者：汪广洋
朝代：明
体裁：七言律诗

才听东风第一声，状元高出冠群英。冰霜岁月殊先得，桃李园林取次荣。春到玉堂传视草，香凝琼宴赐和羹。御沟杨柳含青眼，应许樊兄是老成。
横石口
作者：汪广洋
朝代：明
体裁：七言绝句

江水东流猿夜哀，愀无人迹到苍苔。悬崖唯有千章木，时见猿猕抱子来。
樵逸诗二首为徐徵士赋
作者：汪广洋
朝代：明

石室棋残鹤梦醒，自添沈水注茶经。山中岁晚知无事，还傍松根斫茯苓。手把枯桐倚绿萝，白云深处少人过。春风一曲猗兰操，应是牛山美木多。
樵逸诗二首为徐徵士赋·其一
作者：汪广洋
朝代：明
体裁：七言绝句

石室棋残鹤梦醒，自添沈水注茶经。山中岁晚知无事，还傍松根斫茯苓。
樵逸诗二首为徐徵士赋·其二
作者：汪广洋
朝代：明
体裁：七言绝句

手把枯桐倚绿萝，白云深处少人过。春风一曲猗兰操，应是牛山美木多。
次定陶县
作者：汪广洋
朝代：明
体裁：七言绝句

滔滔急水来西北，落落饥鸢噪晚晴。井邑已荒民物尽，行人犹辩定陶城。
次清河县
作者：汪广洋
朝代：明
体裁：七言绝句

淮河水流汨汨清，到县都无二里程。兵后人家颇相得，采鱼屯种日为生。
歌风台
作者：汪广洋
朝代：明
体裁：古风

古台秋风吹野蒿，大江直下奔惊涛。块然崛起不数仞，意气尚欲凭云高。在昔六王战争已，鲍鱼风腥祖龙死。崤函以西群虎生，丰沛之间一人起。手提三尺风尘中，敢与楚霸分雌雄。入关先遂父老愿，屈身反比臣妾同。楚霸炙手势已极，汉高虚心未安席。喑呜岂是兴王谋，宽厚却有回天力。乌江合战由一麾，韩彭之功实在兹。后来处置稍失序，毋乃大醇而小疵。故乡故乡归去来，槌牛酾酒临高台。乡中故老见天子，嘅想昔游今壮哉。酒酣拔剑大风里，自舞自歌隆准起。愿以猛士守四方，山川草木从风靡。惜哉汉高之虑在目前，于变时雍恐未然。此风径开四百载，那似周家八百年。江湖小臣牛马走，落日登台重回首。怅望长陵尘坱间，还酌彭城一杯酒。
毗陵道中
作者：汪广洋
朝代：明

冻合官桥雪作沙，落残枫叶见梅花。短篱破屋临流水，狼藉毗陵卖酒家。
毗陵道中二首
作者：汪广洋
朝代：明

四境荒凉半是营，百年憔悴几麾兵。独骑瘦马长吟者，落日萧萧过吕城。冻合官桥雪作沙，落残枫叶见梅花。短篱破宅临流水，狼藉毗陵卖酒家。
毗陵道中二首·其一
作者：汪广洋
朝代：明
体裁：七言绝句

四境荒凉半是营，百年憔悴几麾兵。独骑瘦马长吟者，落日萧萧过吕城。
毗陵道中二首·其二
作者：汪广洋
朝代：明
体裁：七言绝句

冻合官桥雪作沙，落残枫叶见梅花。短篱破宅临流水，狼藉毗陵卖酒家。
江上
作者：汪广洋
朝代：明
体裁：五言绝句

昔从江上去，今从江上还。家僮笑相语，又过小孤山。
江上十首
作者：汪广洋
朝代：明

庐山万八千丈高，江水日夜送波涛。看山饮水自成趣，何用长竿钓巨鳌。大山小山松树齐，千声万声子规啼。揽衣起舞夕露下，三更月落吴城西。渚矶口阔浪如山，官船客船前后湾。明日天晴大家喜，看我鼓枻中流还。象牙滩上百花开，参差时复见楼台。翠香芹菜缘沙出，雪色鲥鱼上水来。大姑庙前花草香，女儿港口江水长。江水江花思无限，目断鞋山又夕阳。江上四月雨绵绵，连日北风何太颠。且买活鱼炊晚饭，皖城对岸泊归船。英英白云多在山，愧我几曾如此閒。赣江东下数千里，祇许拿舟十日还。蛾眉今日为君开，一色青天绝点埃。浩想往年经济事，赤龙风雨过江来。昔曾将命解戈鋋，一客双江又二年。瞻望蓬莱云咫尺，寸心长系片帆前。内班清切侍金銮，深愧无能负好官。万里长风开霁色，举头红日是长安。
江上十首
作者：汪广洋
朝代：明

月射汀沙如雪明，野禽惊聒草虫鸣。叮咛今夜看风水，且放官船著岸行。归路贪行不觉多，馆夫连日棹江波。满船争唱湖州调，两岸云山侧枕过。小姑南岸对彭郎，天劈云厓峙两傍。日暮惊涛没沙尾，江流较比去年强。吉阳洑里采鱼舟，采得鲜鱼为日谋。偶见官船忽撑去，却如凫鸭不回头。顺风全不费䉡牵，把柁沿江稳放船。指点大龙山色近，皖城只在水云边。李阳河畔有人家，鹅鸭鸡豚聚浅沙。应是久居生计熟，大张阔网取鱼虾。棹歌齐发浪声喧，池口东边又换船。秫酒发醅偏醉客，鲥鱼出网不论钱。大通港口柳如烟，簇簇人家赛辋川。候吏颇谙巡逻事，插旗挝鼓送行船。王事方殷敢后程，抗舟力与北风争。乌纱港里樯如棘，直待波平自在行。牛渚矶头江月明，倚歌閒答洞箫声。夜凉老子兴不浅，自把浊醪时一倾。
江上十首·其一
作者：汪广洋
朝代：明
体裁：七言绝句

庐山万八千丈高，江水日夜送波涛。看山饮水自成趣，何用长竿钓巨鳌。
江上十首·其一
作者：汪广洋
朝代：明
体裁：七言绝句

月射汀沙如雪明，野禽惊聒草虫鸣。叮咛今夜看风水，且放官船著岸行。
江上十首·其七
作者：汪广洋
朝代：明
体裁：七言绝句

英英白云多在山，愧我几曾如此閒。赣江东下数千里，祇许拿舟十日还。
江上十首·其九
作者：汪广洋
朝代：明
体裁：七言绝句

昔曾将命解戈鋋，一客双江又二年。瞻望蓬莱云咫尺，寸心长系片帆前。
江上十首·其九
作者：汪广洋
朝代：明
体裁：七言绝句

王事方殷敢后程，抗舟力与北风争。乌纱港里樯如棘，直待波平自在行。
江上十首·其五
作者：汪广洋
朝代：明
体裁：七言绝句

顺风全不费䉡牵，把柁沿江稳放船。指点大龙山色近，皖城只在水云边。
江上十首·其八
作者：汪广洋
朝代：明
体裁：七言绝句

大通港口柳如烟，簇簇人家赛辋川。候吏颇谙巡逻事，插旗挝鼓送行船。
江上十首·其八
作者：汪广洋
朝代：明
体裁：七言绝句

蛾眉今日为君开，一色青天绝点埃。浩想往年经济事，赤龙风雨过江来。
江上十首·其六
作者：汪广洋
朝代：明
体裁：七言绝句

李阳河畔有人家，鹅鸭鸡豚聚浅沙。应是久居生计熟，大张阔网取鱼虾。
江上十首·其六
作者：汪广洋
朝代：明
体裁：七言绝句

江上四月雨绵绵，连日北风何太颠。且买活鱼炊晚饭，皖城对岸泊归船。
江上十首·其十
作者：汪广洋
朝代：明
体裁：七言绝句

内班清切侍金銮，深愧无能负好官。万里长风开霁色，举头红日是长安。
江上十首·其十
作者：汪广洋
朝代：明
体裁：七言绝句

牛渚矶头江月明，倚歌閒答洞箫声。夜凉老子兴不浅，自把浊醪时一倾。
江上（五首。戊申夏，奉召回京）
作者：汪广洋
朝代：明
体裁：七言绝句

吉阳洑里采鱼舟，采得鲜鱼为日谋。偶见官船忽撑去，却如凫鸭不回头。
江上（五首。戊申夏，奉召回京）
作者：汪广洋
朝代：明
体裁：七言绝句

小姑南岸对彭郎，天劈云厓峙两傍。日暮惊涛没沙尾，江流较比去年强。
江上（五首。戊申夏，奉召回京）
作者：汪广洋
朝代：明
体裁：七言绝句

归路贪行不觉多，馆夫连日棹江波。满船争唱湖州调，两岸云山侧枕过。
江上（五首。戊申夏，奉召回京）
作者：汪广洋
朝代：明
体裁：七言绝句

棹歌齐发浪声喧，池口东边又换船。秫酒发醅偏醉客，鲥鱼出网不论钱。
江上（五首。戊申夏，奉召回京）
作者：汪广洋
朝代：明

顺风全不废{？亶}牵，把柁沿江稳放船。
指点大龙山色近，皖城只在水云边。¤
江上（六首）
作者：汪广洋
朝代：明
体裁：七言绝句

大姑庙前花草香，女儿港口江水长。江水江花思无限，目断鞋山又夕阳。
江上（六首）
作者：汪广洋
朝代：明
体裁：七言绝句

大山小山松树齐，千声万声子规啼。揽衣起舞夕露下，三更月落吴城西。
江上（六首）
作者：汪广洋
朝代：明
体裁：七言绝句

渚矶口阔浪如山，官船客船前后湾。明日天晴大家喜，看我鼓枻中流还。
江上（六首）
作者：汪广洋
朝代：明
体裁：七言绝句

象牙滩上百花开，参差时复见楼台。翠香芹菜缘沙出，雪色鲥鱼上水来。
江阴老人谣赠吴指挥
作者：汪广洋
朝代：明
体裁：古风

江阴城中头白翁，面皱腰曲双耳聋。手扶竹杖官道侧，向人欲语扪心胸。自言往昔承平日，老夫城中家富实。一从浙右干戈兴，官税民差日繁剧。大儿从戎行，小儿当赋役。纵有老夫存，连年避兵革。元戎既退海寇来，江阴城中生绿苔。人心汹汹乐变易，杀人何异除蒿莱。去年自逢吴总兵，与民为主民获生。官军不扰民乐耕，大开濠堑坚筑城。老夫甘分守困寡，不忘作诗歌太平。
汪口渡捕鱼者
作者：汪广洋
朝代：明
体裁：七言绝句

芳草渡头歌《竹枝》，晴天小艇放鸬鹚。比邻为报春醪熟，自起持鱼贯柳丝。
泊舟左蠡寺
作者：汪广洋
朝代：明
体裁：七言律诗

鸣雁嗈嗈集野田，白沙如雪照行船。秋风一阻经三日，客子重游已二年。左蠡碧流烟雨外，匡山青落酒杯前。空林老衲犹思治，解说王师奏凯旋。
洪泽屯
作者：汪广洋
朝代：明
体裁：五言律诗

兵农古为一，耕战两无妨。重在人经理，终期国富强。服勤遵往辙，较艺得遗方。灌溉尤多利，云山白水长。
浈阳峡
作者：汪广洋
朝代：明
体裁：七言绝句

洒面凉风吹酒醒，野猿长啸树冥冥。短篷已过浈阳峡，两岸云山不断青。
济南八月一日闻雁
作者：汪广洋
朝代：明
体裁：七言绝句

苦无高阁送晴晖，翰翰阶前柿叶稀。我有慈亲在京国，怜渠一一向南飞。
济南喜得家书
作者：汪广洋
朝代：明

阿丈怜余甚，家书寄八行。且云添骥子，还可慰萱堂。自念十四载，壮游征战场。寸心无所昧，出处任穹苍。一心忧国事，何事更关情。慈母怜垂老，痴儿想学行。久违甘旨奉，遥隔四千程。感慨秋风里，阴蛩劳夜鸣。
济南喜得家书·其一
作者：汪广洋
朝代：明
体裁：五言律诗

阿丈怜余甚，家书寄八行。且云添骥子，还可慰萱堂。自念十四载，壮游征战场。寸心无所昧，出处任穹苍。
济南喜得家书·其二
作者：汪广洋
朝代：明
体裁：五言律诗

一心忧国事，何事更关情。慈母怜垂老，痴儿想学行。久违甘旨奉，遥隔四千程。感慨秋风里，阴蛩劳夜鸣。
浙右苗帅率猺獠来归右司王恺往慰之因其回作诗以赠
作者：汪广洋
朝代：明
体裁：五言排律

昭代垂洪业，皇风被远人。三苗驯礼化，五岭净烽尘。况值来归际，宜加抚慰谆。兹行关国政，重选得儒臣。陆贾曾通越，张仪每到秦。秖应谈寸舌，孰与布深仁。羽檄通宵下，星麾介晓陈。冒云扳石磴，乘月渡溪津。崖气沾衣湿，藤枝刺眼新。野人争共看，属吏候相亲。远道经踰月，遐征未浃旬。只今全补报，曷敢后艰辛。外阃趋迎久，初筵礼数频。片言垂恳恳，百诺进循循。上日回丹旆，高秋拥画轮。麒骝惊过电，猺獠集悬鹑。归拜彤庭晓，徐回玉殿春。启居亲顾问，献纳赖咨询。将命功堪赋，来宣事绝伦。为君歌雅颂，想像画麒麟。
浮山
作者：汪广洋
朝代：明
体裁：五言律诗

禹功疏凿远，淮泗奠安流。秀出冈峦好，看来紫翠浮。传闻仙境异，轩豁洞门幽。松柏萧森处，阴阴长似秋。
涉江采荷花
作者：汪广洋
朝代：明
体裁：古风

郎骑白马临江浒，妾采荷花涉江浦。郎情若比藕丝长，妾心胜似莲心苦。藕丝长，难绾结。莲心苦，莫如妾。天长地久此心存，花落花开任情绝。
淮安
作者：汪广洋
朝代：明
体裁：五言律诗

薄宦游齐鲁，去乡知几千。东流淮水急，直下楚城连。浊浪横冲海，斜阳半在船。我为官府系，长是涉风烟。
淳安棹歌二首
作者：汪广洋
朝代：明

淳安县前江水平，越女唱歌兰叶青。山禽只管唤春雨，不道愁人不愿听。镜里青山画不如，临溪日日望郎书。数间茅屋住近水，十个松舟时打鱼。
淳安棹歌二首·其一
作者：汪广洋
朝代：明
体裁：七言绝句

淳安县前江水平，越女唱歌兰叶青。山禽只管唤春雨，不道愁人不愿听。
淳安棹歌二首·其二
作者：汪广洋
朝代：明
体裁：七言绝句

镜里青山画不如，临溪日日望郎书。数间茅屋住近水，十个松舟时打鱼。
清夜
作者：汪广洋
朝代：明
体裁：五言律诗

月林栖羽白，露草啼蛩清。秋带银河泻，凉随冰簟生。弹琴送逸响，酌酒散幽情。赖有同袍者，俱为江海行。
清远峡
作者：汪广洋
朝代：明
体裁：七言绝句

山酒吹香绿满瓢，转回随峡放兰桡。年来不奈愁成绪，都与春风付柳条。
清风亭对酒
作者：汪广洋
朝代：明
体裁：五言律诗

二月雨中尽，一尊亭下开。青山望不极，白云招可来。啼鸟合芳树，落花委苍苔。遥知旧游者，歌咏凤凰台。
渔樵清会图
作者：汪广洋
朝代：明
体裁：五言律诗

烟溆收归棹，云山罢采薪。相逢岑寂处，总是画图人。野蕨供芳蔌，江鱼得细鳞。瀼西村酒熟，此会最情真。
游开元寺
作者：汪广洋
朝代：明
体裁：七言绝句

咽咽山蜩噪古槐，阴阴香积锁空斋。翻经台上无人到，不见天花下宝阶。
游玄都观
作者：汪广洋
朝代：明
体裁：七言绝句

曲江东畔柳丝长，金碧楼台耀夕阳。惆怅种桃人已去，更从何处问刘郎。
游金华山三首
作者：汪广洋
朝代：明

空翠盘盘下鹤群，仙家鸡犬静中闻。东风忽遣廉纤雨，吹落松稍几片云。玄都静者学仙处，说在金华小洞天。偶忆骑鲸沧海去，石田瑶草自年年。湿雾空濛啼画眉，满山黄竹雨垂垂。隔溪乱石如羊白，想是初平去后遗。
游金华山三首·其一
作者：汪广洋
朝代：明
体裁：七言绝句

空翠盘盘下鹤群，仙家鸡犬静中闻。东风忽遣廉纤雨，吹落松稍几片云。
游金华山三首·其三
作者：汪广洋
朝代：明
体裁：七言绝句

湿雾空濛啼画眉，满山黄竹雨垂垂。隔溪乱石如羊白，想是初平去后遗。
游金华山三首·其二
作者：汪广洋
朝代：明
体裁：七言绝句

玄都静者学仙处，说在金华小洞天。偶忆骑鲸沧海去，石田瑶草自年年。
溯沙河
作者：汪广洋
朝代：明
体裁：古风

轻舟溯河流，信宿忘少暇。委蛇遵大堤，荏苒历初夏。晴光汎流沫，川涨益湍泻。游子念远行，假寐待明夜。方经镏渡湾，倏过鹤丘下。嘤嘤山鸟鸣，的的水花谢。爱此堤上柳，绪风一披洒。棹师力张帆，中流去如马。孤烟隔渚生，偶见捕鱼者。相顾不得言，长歌恣陶写。
溯沙河
作者：汪广洋
朝代：明

轻舟溯河流，信宿忘少暇。委蛇遵大堤，荏苒历初夏。晴光泛流沫，川涨益湍泻。游子念远行，假寐待明夜。方经镏渡湾，倏过鹤丘下。嘤嘤山鸟鸣，的的水花谢。爱此堤上柳，绪风一披洒。棹师力张帆，中流去如马。孤烟隔渚生，偶见捕鱼者。相顾不得言，长歌恣陶写。
滕州
作者：汪广洋
朝代：明
体裁：五言律诗

有周开列国，联络太行东。控制三边外，遨游数日中。山川存古迹，草木尚遗风。予亦东之楚，长歌意气雄。
滩行五首
作者：汪广洋
朝代：明

滩行逆上船，杨柳画桥边。正恐风湍急，劳将百丈牵。云壑生清籁，松萝挂紫烟。沿流待月出，徐放贺家船。章贡水流急，舟行不觉寒。棹郎烟雨外，争折小桃看。上滩如上天，曾买越溪船。倚棹閒追忆，於今第六年。滩水粼粼碧，蒲芽短短青。仆夫忘记念，却道过严陵。
滩行五首
作者：汪广洋
朝代：明

花底住鸣鞭，晓行滩上船。上流风较稳，百丈不须牵。上峡滩水急，下峡滩水平。邻船夜相语，两日到严陵。闻道沙溪酒，春来如蜜香。买将千百斛，取醉到东阳。滩上水平沙，梭舟荡落花。吴侬不相识，对面浣春纱。三百六十滩，相逢相见湾。舟师怜远客，数问几时还。
滩行五首·其一
作者：汪广洋
朝代：明
体裁：五言绝句

滩行逆上船，杨柳画桥边。正恐风湍急，劳将百丈牵。
滩行五首·其一
作者：汪广洋
朝代：明
体裁：五言绝句

花底住鸣鞭，晓行滩上船。上流风较稳，百丈不须牵。
滩行五首·其三
作者：汪广洋
朝代：明
体裁：五言绝句

章贡水流急，舟行不觉寒。棹郎烟雨外，争折小桃看。
滩行五首·其二
作者：汪广洋
朝代：明
体裁：五言绝句

上峡滩水急，下峡滩水平。邻船夜相语，两日到严陵。
滩行五首·其二
作者：汪广洋
朝代：明
体裁：五言绝句

云壑生清籁，松萝挂紫烟。沿流待月出，徐放贺家船。
滩行五首·其五
作者：汪广洋
朝代：明
体裁：五言绝句

滩水粼粼碧，蒲芽短短青。仆夫忘记念，却道过严陵。
滩行五首·其四
作者：汪广洋
朝代：明
体裁：五言绝句

上滩如上天，曾买越溪船。倚棹閒追忆，于今第六年。
滩行五首·其四
作者：汪广洋
朝代：明

上滩如上天，曾买越溪船。倚棹閒追忆，於今第六年。
滩行（五首）
作者：汪广洋
朝代：明
体裁：五言绝句

三百六十滩，相逢相见湾。舟师怜远客，数问几时还。
滩行（五首）
作者：汪广洋
朝代：明

上峡滩水急，下峡滩水青。
邻船夜相语，两日到严陵。
滩行（五首）
作者：汪广洋
朝代：明
体裁：五言绝句

滩上水平沙，梭舟荡落花。吴侬不相识，对面浣春纱。
滩行（五首）
作者：汪广洋
朝代：明

花底驻鸣鞭，晓行滩上船。上流风较稳，百丈不须牵。
滩行（五首）
作者：汪广洋
朝代：明
体裁：五言绝句

闻道沙溪酒，春来如蜜香。买将千百斛，取醉到东阳。
灌溪上
作者：汪广洋
朝代：明
体裁：七言绝句

兰叶青青水满溪，绕溪花落有莺啼。天南莫讶无霜雪，二月渐渐麦秀齐。